Bangla News » West bengal » Bankura » Inspired by Mamata Banerjee vision BJP Mla coocked fried item\nBJP MLA: মুখ্যমন্ত্রীর ‘অনুপ্রেরণায় অনুপ্রাণিত’ হয়ে চপ ভাজলেন পদ্ম বিধায়ক!\nচপ ভাজলেন বিধায়ক (নিজস্ব ছবি)\nNiladri Sekhar Dana: তিনি আরও বলেন, "মুখ্যমন্ত্রীর চপ শিল্পের কথা স্মরণ হতেই আমি চপ ভাজতে বসে গিয়েছি।"\nবাঁকুড়া: এবার এক অভিনব প্রতিবাদ। রাজ্যে শিল্পের পরিস্থিতি নিয়ে শাসক দলকে বিঁধতে রাস্তার ধারের দোকানে বসে নিজে হাতে চপ ও বেগুনি ভাজলেন বাঁকুড়ার বিজেপি বিধায়ক নিলাদ্রী শেখর দানা। নতুন ভাবে শাসকদলকে কটাক্ষ করলেন তিনি।\nকয়েকদিন আগেই হলদিয়ায় শিল্প-কারখানা নিয়ে বিতর্ক দানা বেঁধেছিল। অশান্তিতে ইন্ধন দেওয়ার কারণে গ্রেফতার করা হয় দুই আইএনটিটিইউসির নেতাকেও। এদিকে আবার রাজ্যে বিনিয়োগ টানতে শিল্প সম্মেলনের তোড়জোড়। আর এসবের মধ্যেই শনিবার অভিনব প্রতিবাদ করলেন বিজেপি এই বিধায়ক। রাস্তার মধ্যেই একটি দোকানে বসে চপ বেগুনি ভেজে রাজ্যের ‘শিল্প ইমেজকে’ কটাক্ষ করলেন বিজেপি বিধায়ক নিলাদ্রী শেখর দানা।\nআজ নিজের পাড়ার একটি দোকানে বসে তিনি চপ ও বেগুনি ভাজেন। পরে রাজ্যের শিল্পপরিস্থিতি নিয়ে মুখ্যমন্ত্রীকে কটাক্ষ করেন। বলেন, “আমি কাজ পাগল ছেলে। অসুস্থতার জন্য ঘরে বসে রয়েছি তাই আজ বাড়ির পাশের দোকানে গেলাম আর চপ ভাজলাম। আসলে সম্মানীয় মুখ্যমন্ত্রী বলেছেন চপ, তেলেভাজাপ ছোট-ছোট শিল্প গড়ুন। তাঁর কথা মাথায় ঢুকিয়ে নিয়েছি আমি। তাই চপ শিল্পের কথা স্মরণ হতেই আমি চপ ভাজতে বসে গিয়েছি। আমায় বারবার মনে করিয়ে দেয় মুখ্যমন্ত্রীর সেই চপ শিল্পের কথা ও তার অনুপ্রেরণা। সেই মুখ্যমন্ত্রী অনুপ্রেরণায় অনুপ্রাণিত হয়েই আমি লোভ সামলাতে না পেরে আজ চপ ভাজলাম। ”\nবিধায়ক কটাক্ষ করেননি তিনি মুখ্যমন্ত্রীর কথাকে বাস্তব হিসাবে ধরে নিয়েই এই কাজ করেছেন দাবি তৃণমূলের। তালডাংরার তৃণমূল বিধায়ক অরুপ চক্রবর্তী বলেন, ” বাঁকুড়ার মানুষ চপ তেলেভাজা ভালোবাসেন। একজন বিধায়ক হিসেবে উনি দেখেছেন যে চপের প্রয়োজন আছে। প্রচুর মানুষ চপের দোকান করে সংসার চালায়। শিল্পের মতো এই দোকান কাজ করে। এই বিধায়ক বিজেপির হতে পারেন, অন্য দলের হতে পারেন তবে মমতা বন্দ্যোপাধ্যায়ের প্রতিটি কর্মসূচির সঙ্গে আত্মিক সম্পর্ক রয়েছে তা আরও একবার প্রমাণ হল।\nসম্প্রতি দলের বাঁকুড়া সাংগঠনিক জেলার নতুন দায়িত্ব প্রাপ্ত সভাপতি পছন্দ না হওয়ায় বিজেপির সর্বভারতীয় সভাপতি জে পি নাড্ডা ও অমিত শাহকে চিঠি দিয়ে খবরের শিরোনামে এসেছিলেন বাঁকুড়ার বিজেপি বিধায়ক নিলাদ্রী শেখর দানা। সেই ঘটনার রেশ কাটতে না কাটতেই আজ সাত সকালেই নিজের বাঁকুড়া শহরের কানকাটা এলালায় চপের দোকানে হাজির হয়ে চপ ও বেগুনি ভেজে ফের একবার খবরে এলেন তিনি।\nআরও পড়ুন: Bank Fraud: ফোনে নেমে গেল Anydesk! এক ক্লিকেই পরপর তিনটি ব্যাঙ্ক থেকে খোয়া গেল লক্ষাধিক টাকা\nBankuraBJPMamata BanerjeeNiladri Sekhar DanaTMC


ফিশিং লিঙ্ক থেকে সাবধান !! - CSLiT | Connecting Technology\nফিশিং লিঙ্ক থেকে সাবধান !!\nBy: admin 13 May 2021\nহঠাৎ স্মার্টফোনের স্ক্রিনে একটি মেসেজ এলো- আপনার ডেলিভারি রেডি, প্যাকেজটির অবস্থান জানতে নিচের লিঙ্কটি অনুসরণ করুন। লিঙ্কটি ক্লিক করলেন তো আপনার ফোনের এক্সেস চলে গেলো অন্যের হাতে।\nআবার কখনো কখনো অ্যামাজন প্রাইম বা নেটফ্লিক্সে ফ্রিতে সাবস্ক্রিপশনের অফারের লিঙ্ক আসে। এসব লিঙ্কে ক্লিক করলেই গোটা ফোনের নিয়ন্ত্রণ চলে যাবে হ্যাকারদের হাতে।\nহ্যাকার গ্রুপটি হোয়াটসঅ্যাপকে গোলাপি রঙে রূপান্তর করার নামে ভাইরাসযুক্ত একটি লিঙ্ক বিভিন্ন হোয়াটসঅ্যাপ গ্রুপে ছড়িয়ে দিচ্ছে। এতে ক্লিক করলে ব্যবহারকারীদের ফোন হ্যাক হতে পারে। এমনকি নিজের হোয়াটসঅ্যাপ আইডিতে প্রবেশের ক্ষেত্রে সৃষ্টি হতে পারে নানা জটিলতা।\nগত দুই সপ্তাহে ভয়াবহ রকম বেড়েছে এ ধরনের মেসেজ এবং মেসেজে যেই অ্যাপটির কথা বলা হয়েছে অনেক ক্ষেত্রেই অ্যাপটির নাম দেখায় ফ্লুবট। এই অ্যাপে আদতে কোনো প্যাকেজ সরবরাহ তথ্য নেই, এটি মূলত একটি স্পাইওয়্যার। এ ম্যালওয়্যারটির ক্ষমতা আছে নিজে থেকেই একইরকম মেসেজ তৈরি করে আক্রান্ত মোবাইলের ফোনবুকে গিয়ে অন্য কন্টাক্টসেও পাঠানোর এবং স্পর্শকাতর তথ্য হাতিয়ে নেওয়ার।\nসাইবার বিশেষজ্ঞরা পরামর্শ দিচ্ছেন- হ্যাশট্যাগ হোয়াটসঅ্যাপ পিঙ্ক নামের কোনো লিঙ্কে ক্লিক করবেন না। ক্লিক করলে নিজের ফোনের সব ডাটা হ্যাক হয়ে যেতে পারে। তাই এসব ফিশিং লিঙ্ক নিয়ে ব্যবহারকারীদের আরও সতর্ক থাকতে হবে।


বড় ইমেজ : কংক্রিট স্ল্যাব 10 মিমি 12 মিমি পুরুত্বের জন্য রিবড বার ওয়েল্ডেড তারের মেশ প্যানেলগুলিকে শক্তিশালী করা\nঢালাই জাল প্যানেল -9\nইস্পাত কংক্রিট ফাউন্ডেশন রিইনফোর্সিং কনস্ট্রাকশন রিবড বার ঢালাই তারের জাল\n12 মিমি পুরুত্ব ঢালাই তারের জাল প্যানেল\nকংক্রিট স্ল্যাবের জন্য 10 মিমি রিইনফোর্সিং জাল\nরিবড বার ঢালাই তারের জাল প্যানেল\nপাঁজর বার ঢালাই তারের জাল নির্মানের জন্য, তৈরি করার জন্য\nপাঁজর বার ঢালাই তারের জাল বৈশিষ্ট্য:\nপ্রয়োগের বিস্তৃত পরিসর: শিল্প কৃষি, পৌর পরিবহন এবং ভাল প্লাস্টিকের ঘনত্ব সহ অন্যান্য শিল্পে ব্যাপকভাবে ব্যবহৃত হয়। উচ্চ লোড শক্তি বৈশিষ্ট্য।\nজাল অ্যাপারচার ইউনিফর্ম: জাল অ্যাপারচার ইউনিফর্ম। জাল নম্বর সঠিক, বেধ অভিন্ন, ক্ষয় এবং মরিচা প্রতিরোধ, এবং পরিষেবা জীবন দীর্ঘ।\nসমর্থনকারী কাস্টমাইজেশন: উজ্জ্বল উচ্চতা রাখুন, অ্যাপারচারের আকার কাস্টমাইজ করা যেতে পারে, পর্যাপ্ত তালিকা, দ্রুত ডেলিভারি।\nপাঁজর বার ঢালাই তারের জাল আবেদন:\n1. নির্মাণ শক্তিবৃদ্ধি, টানেল জন্য স্থল.\n2. সেতু, মহাসড়ক, বিমানবন্দর এবং ঘাট\n3. প্রাচীর বডি.বিম এবং কলাম এবং অন্যান্য নির্মাণে।\n4. প্রিকাস্ট কংক্রিট উপাদান\nপাঁজর বার ঢালাই তারের জাল সুবিধাদি\n1. সরল গঠন, সুন্দর এবং ব্যবহারিক\nনাম: BWG 22 23 মুরগির খাঁচার জন্য গ্যালভানাইজড ওয়েল্ডেড তারের জাল 30m রোল\nসুবিধা: দৃঢ় পেশাদারী. মূল্য সুবিধা, উত্পাদন অভিজ্ঞতা বছর


তামিলনাড়ু সহ ৪ টি রাজ্যের বীজ আলু কেনাতে নিষেধাজ্ঞা জারি! তামিলনাড়ু সহ ৪ টি রাজ্যের বীজ আলু কেনাতে নিষেধাজ্ঞা জারি!\nNimatod in potato\nতামিলনাড়ু সহ ৪ টি রাজ্যের বীজ আলু কেনাতে নিষেধাজ্ঞা জারি!\nKJ Staff Saturday, 01 December 2018 10:18 AM\nসম্প্রতি ৪ টি রাজ্য তামিলনাড়ু, উত্তরাখন্ড, হিমাচল প্রদেশ ও জম্মু ও কাশ্মীরের সিস্ট তথা নিমাটোড আক্রমণ হয়েছে। তাই কোন মতেই এই ৪টি রাজ্য থেকে বীজ আলু আমদানী করা চলবে না। সিস্ট নিমাটোডের আক্রকণে আলু গাছ শুকিয়ে অতি দ্রুত মারা যায় ফলে চাষে ব্যপক ক্ষতি হয়। এই সিস্টের আক্রমণে এলাকার পর এলাকা আলু গাছ শুকিয়ে নষ্ট হয়ে যায়। আলু গাছ একবার আক্রান্ত হলে এই সিস্ট নিমাটোড ২০ বছর পর্যন্ত মাটিতে সজীব থাকে যা নিয়ন্ত্রণ করা খুবই কঠিন। এর আগে পশ্চিমবঙ্গে আলুতে এই নিমাটোডের আক্রমণ কোথাও পরিলক্ষিত হয়নি। তাই আলু চাষিদের এই চারটি রাজ্য থেকে আলু বীজ কেনায় নিষেধাজ্ঞা জারী করেছে রাজ্যের কৃষি দপ্তর ও কেন্দ্রীয় সরকার।\nপশ্চিমবঙ্গে আলু চাষ মূলত পশ্চিম মেদিনীপুর, হুগলী, বর্ধমান, হাওড়াসহ পূর্ব মেদিনীপুরে হয়ে থাকে। এই সমস্ত এলাকায় মূলত জ্যোতি, কুফরী, চন্দ্রমূখী আলুর চাষ বেশি হয়ে থাকে। আর এই সমস্ত আলু চাষের জন্য চাষিরা বীজআলু আমদানি করেন পঞ্জাব, তামিলনাড়ু, উত্তরাখন্ড, হিমাচল প্রদেশ ও জম্মু ও কাশ্মীরের থেকে। কিন্তু এই বছর কোন ভাবেই তামিলনাড়ু, উত্তরাখন্ড, হিমাচল প্রদেশ ও জম্মু ও কাশ্মীর এই ৪টি রাজ্য থেকে বীজ আলু আনাতে পারবেন না কারণ ঐ ৪টি রাজ্যের বীজ আলুতে নিষেধাজ্ঞা জারি হয়েছে। শুধু মাত্র ছাড় দেওয়া হয়েছে পাঞ্জাবের আলু বীজের ক্ষেত্রে। আলু চাষ এলাকার জেলা ও ব্লক গুলিতে রাজ্য কৃষি দপ্তরের নিষেধাজ্ঞা ইতিমধ্যই পৌঁছে গিয়েছে। কৃষি দপ্তরের উদ্যোগে বিভিন্ন এলাকার আলুবীজ বিক্রেতারদের সাথে অলোচনা করা হয়েছে যাতে তারা এই সমস্ত আলুবীজ বিক্রি না করেন।\nসিস্ট নিমাটোড আলুর একটি ভয়ঙ্কর রোগ। যে সমস্ত এলাকায় আলু এই রোগে আক্রান্ত হয়, সেই সমস্ত এলাকার বিস্তীর্ণ এলাকা জুড়ে ফলনের ক্ষতি হয়। গতবছর এই ৪টি রাজ্যে (তামিলনাড়ু, উত্তরাখন্ড, হিমাচল প্রদেশ ও জম্মু ও কাশ্মীরের) আলু চাষিরা ক্ষতিগ্রস্থ হয়েছিল। এই সমস্ত আলুবীজ এরাজ্যে এলে পশ্চিম বঙ্গের আলু চাষিরা ক্ষতির সম্মুখীন হতে পারেন।


যাযাদি রিপোর্ট ২৯ মে ২০২০, ০০:০০\nভিডিও বার্তায় কাদের\nঅফিস-আদালত ও গণপরিবহণ সীমিত পরিসরে চালুসহ সাধারণ ছুটি আর না বাড়ানোর সিদ্ধান্ত নেওয়ার পর সরকারের দেওয়া শর্ত কঠোরভাবে মেনে চলার আহ্বান জানিয়েছেন ক্ষমতাসীন আওয়ামী লীগের সাধারণ সম্পাদক এবং সড়ক পরিবহণ ও সেতুমন্ত্রী ওবায়দুল কাদের।\nতিনি বলেছেন, করোনাভাইরাস মোকাবিলায় নিজেদের স্বার্থে স্বাস্থ্যবিধি মেনে চলুন। সরকারের দেওয়া এ ছাড় ফ্রি স্টাইলে অপপ্রয়োগ করলে হিতে বিপরীত হওয়ার আশঙ্কা রয়েছে।\nবৃহস্পতিবার সংসদ ভবনের নিজের সরকারি বাসভবন থেকে এক ভিডিও বার্তায় এ কথা বলেন ওবায়দুল কাদের।\nসড়ক পরিবহণ ও সেতুমন্ত্রী বলেন, করোনায় খোদ যুক্তরাষ্ট্রেই মৃত সংখ্যা এক লাখ ছাড়িয়ে গেছে। যুক্তরাজ্যসহ ইউরোপের অনেক দেশে সংক্রমণ ও মৃত সংখ্যা উদ্বেগজনক পর্যায়ে। এমন পরিস্থিতিতেও যুক্তরাষ্ট্রসহ পৃথিবীর অনেক দেশ লকডাউন শিথিল করেছে। কোথাও কোথাও স্বাভাবিক জীবনযাত্রার দিকে যাত্রা শুরু করেছে। আমাদের পার্শ্ববর্তী দেশ ভারতও ক্ষতিগ্রস্ত দশটি দেশের তালিকায় থেকেও অর্থনীতির স্বার্থে লকডাউন শিথিল করেছে।\nতিনি বলেন, ইতোমধ্যে সরকার সাধারণ ছুটি আর না বাড়ানোর সিদ্ধান্ত নিয়েছে। তবে এক্ষেত্রে অবশ্যই পালনীয় কিছু শর্ত থাকছে। যেমন স্বাস্থ্যবিধি মেনে চলা ও শারীরিক দূরত্ব বজায় রাখা। মন্ত্রিপরিষদ বিভাগ জরুরি কিছু নির্দেশনাসহ প্রজ্ঞাপন জারি করেছে। দেশবাসীকে বিশেষ করে সরকারি-বেসরকারি খাতসহ সবাইকে শর্তাবলি কঠোরভাবে প্রতিপালনে অনুরোধ জানাচ্ছি নিজেদের স্বার্থে।\nবিশেষজ্ঞদের মত নিয়ে প্রধানমন্ত্রী এ সিদ্ধান্ত নিয়েছেন জানিয়ে কাদের বলেন, প্রতিযোগিতামূলক বিশ্বে জীবন-জীবিকার মাঝে সাযুজ্য বিধানের যে প্রয়াস চলছে, তা থেকে বাংলাদেশে বিচ্ছিন্ন থাকতে পারে না। প্রধানমন্ত্রী শেখ হাসিনা বিশেষজ্ঞদের সঙ্গে আলোচনা করে, সার্বিক পরিস্থিতি পর্যালোচনা করেই সিদ্ধান্ত নিয়েছেন। তার সাহসী ও মানবিক নেতৃত্বে আমরা ইতোপূর্বে অনেক সংকট থেকে উত্তরণ লাভ করেছি। ক্রাইসিস ম্যানেজার হিসেবে তার দক্ষতার খ্যাতি বিশ্বজুড়ে প্রশংসিত। আপনারা মনোবল না হারিয়ে প্রধানমন্ত্রীর প্রতি আস্থা রাখুন। সরকারকে সহযোগিতা করুন। সংকটকে সম্ভাবনায় রূপদানে আলস্নাহ আমাদের সহায় হোন।\nওবায়দুল কাদের বলেন, এখন আমাদের উচিত ধর্ম-বর্ণ-পেশা নির্বিশেষে অদৃশ্য শত্রম্ন করোনা মোকাবিলা করা। করোনা আমাদের কারও বন্ধু নয়। কাজেই এ সংকটকে পুঁজি করে রাজনৈতিক ফায়দা হাসিলের কৌশল অবলম্বন হবে আত্মঘাতী।\nগণপরিবহণ চালু প্রসঙ্গে সড়ক পরিবহণ ও সেতুমন্ত্রী বলেন, সরকার গণপরিবহণ চালুর বিষয়ে ইতোমধ্যে সিদ্ধান্ত নিয়েছে। আমি পরিবহণ মালিক ও শ্রমিক সংগঠনগুলোকে বিআরটিএসহ বসে আলাপ-আলোচনা করে একটি পরিকল্পনা গ্রহণের অনুরোধ করছি। গণপরিবহণ পরিচালনায় যাত্রী, চালক ও শ্রমিকদের সুরক্ষায় সুনির্দিষ্টভাবে সিদ্ধান্ত নিতে হবে। স্বাস্থ্যবিধি মেনে চলতে হবে সবাইকে। যাত্রী-মালিক শ্রমিক সবার দায়িত্বশীলতার পরিচয় দিতে হবে। মনে রাখতে হবে যেন করোনা সংক্রমণের বিস্তার না ঘটে এবং সংকটকে আরও ঘনীভূত না করে। জনস্বার্থে দেওয়া সরকারের এ ছাড় ফ্রি স্টাইলে অপপ্রয়োগ করলে হিতে বিপরীত হওয়ার আশঙ্কা রয়েছে।\nশুক্রবার (২৯ মে) পরিবহণ মালিক শ্রমিক সংগঠনগুলোর প্রতিনিধিদের নিয়ে মিটিং করে এ বিষয়ে চূড়ান্ত সিদ্ধান্ত নিতে বিআরটিএকে নির্দেশ দিয়েছেন বলেও জানান ওবায়দুল কাদের।\nআর্টিস্ট ভিসায় দুবাইতে নারী পাচার\n'সীমিত পরিসরে' যেমন চলছে সচিবালয়\nএরশাদের প্রথম মৃতু্যবার্ষিকী আজ\nসুন্দরবনে আরেকটি বাঘের মৃতু্য\nভিয়েতনামে সেই ২৭ বাংলাদেশির ভাগ্যে কী ঘটছে?\nদাম কমেছে ৮ নিত্যপণ্যের\nভুয়া চিকিৎসকসহ তিনজনকে কারাদন্ড\nস্কুলের বেতন নিয়ে দ্বিমুখী সংকট\nময়ূর-২ লঞ্চের মাস্টার গ্রেপ্তার\nডা. সাবরিনা চৌধুরী তিন দিনের রিমান্ডে\nকোভিড-১৯ হাসপাতালে ৭০ শতাংশ শয্যাই খালি\nযমুনা গ্রম্নপের চেয়ারম্যান নুরুল ইসলাম বাবুল আর নেই


maximale : Martin Vrijland\nমধ্যে দায়ের সংবাদ বিশ্লেষণ\tby মার্টিন ভ্রিজল্যান্ড\t7 নভেম্বর 2019 এ\t• 11 মন্তব্য\nএটাকে মনে হচ্ছে আসল চাবুক! সমস্ত কৃষকের হঠাৎ করে নাইট্রোজেন হ্রাস করা দরকার। এই শব্দটি 'নাইট্রোজেন' এর মধ্যে ইতিমধ্যে 'দমবন্ধ' শব্দটির আঁচল শব্দ রয়েছে এবং তাই রাস্তার গড়মান মানুষটি মনে করে যে আমরা এমন একটি পদার্থ নিয়ে কাজ করছি যা আমরা সকলেই দম বন্ধ করব। সম্ভবত […]\nমোট ভিজিট: 13.822.442\nZandi চোখ op অভিযান শুরু হয়েছে? এলস বোর্স্ট / বার্ট ভ্যান ইউ কেসের উপর ভিত্তি করে সাইকোলজকে 2018 এ ইতিমধ্যে সবুজ আলো দেওয়া হয়েছিল\nমার্টিন ভ্রিজল্যান্ড op অভিযান শুরু হয়েছে? এলস বোর্স্ট / বার্ট ভ্যান ইউ কেসের উপর ভিত্তি করে সাইকোলজকে 2018 এ ইতিমধ্যে সবুজ আলো দেওয়া হয়েছিল\n1.682 অন্যান্য গ্রাহকদের সাথে যোগ দিন


প্রকাশিত হয়েছে : ১১:০৩:৩২,অপরাহ্ন ০৫ জুলাই ২০২০\nকুমিল্লা মেডিকেলের করোনা ইউনিটে করোনা পজিটিভ ও উপসর্গ নিয়ে আরও ৭ জনের মৃত্যু হয়েছে। গত ২৪ ঘণ্টায় কুমিল্লা মেডিকেল কলেজ (কুমেক) হাসপাতালে করোনাভাইরাস আক্রান্ত ও উপসর্গ নিয়ে সাতজন মারা গেছেন। এরমধ্যে করোনা পজিটিভ নিয়ে একজন পুরুষ এবং করোনা উপসর্গ নিয়ে ছয়জনের মৃত্যু হয়।\nকুমিল্লা মেডিকেল কলেজ হাসপাতালের সহকারী পরিচালক ডা. সাজেদা খাতুন এসব তথ্য জানিয়েছেন।\nতিনি জানান, আইসোলেশন ওয়ার্ডে উপসর্গ নিয়ে মারা যান তিনজন এবং করোনা ইউনিটের আইসিইউতে চারজন মারা গেছেন। তাদের মধ্যে করোনা আক্রান্ত হয়ে মারা গেছেন কুমিল্লার বরুড়া উপজেলার মোরশেদ আলীর ছেলে শাহ আলম (৬০)।\nএছাড়া উপসর্গ নিয়ে মারা গেছেন- চাঁদপুর জেলা শাহারাস্তি উপজেলার আরিফুর রহমানের স্ত্রী নাজমা রহমান (৫০), কুমিল্লার ব্রাহ্মণপাড়া উপজেলার গোপালনগর এলাকার মৃত লাল মিয়ার ছেলে আবদুল করিম (৭৫), কুমিল্লার মনোহরগঞ্জ উপজেলার হাতিমারা এলাকার আবুল খালেকের ছেলে জামাল উদ্দিন (৫৩), গোপালগঞ্জ জেলার মোখশেদপুর উপজেলার বাশবাড়িয়া এলাকার মো. তারা মিয়ার স্ত্রী লুৎফর নেছা (৬২), কুমিল্লা সদর উপজেলার মনতাজ আলীর ছেলে আবদুল কাদের (৬০) ও চাঁদপুর জেলার হাজীগঞ্জ উপজেলার নবদী সরকারের ছেলে বাসু দেব (৭২)।\nউল্লেখ্য, এ পর্যন্ত কুমিল্লা মেডিকেলের করোনা ইউনিটে পজিটিভ ও উপসর্গ নিয়ে মারা গেছেন ১১০ জন। বর্তমানে করোনা পজিটিভ ও উপসর্গ নিয়ে ভর্তি আছেন ১১৬ জন। এদের মধ্যে করোনা পজিটিভ ৬২ জন ও করোনা উপসর্গ ৫৪ জন।


বিসিএস ক্যাডার হয়ে স্কুল শিক্ষক বাবার স্বপ্নপূরণ করলেন মোতাকাব্বির -\nHome / BCS Examination / বিসিএস ক্যাডার হয়ে স্কুল শিক্ষক বাবার স্বপ্নপূরণ করলেন মোতাকাব্বির\n৩৯তম বিসিএসে ডা. একেএম আব্দুল মোতাকাব্বির অভূতপূর্ব সাফল্য অর্জন করেছেন। গত ৩০ এপ্রিল প্রকাশিত ৩৯তম বিশেষ বিসিএসের ফল অনুযায়ী তিনি বিসিএস (স্বাস্থ্য) সহকারী সার্জন পদে সুপারিশপ্রাপ্ত হয়েছেন। এতে তার স্কুল শিক্ষক বাবার দীর্ঘদিনের স্বপ্ন সফল হলো। ডা. মোতাকাব্বির সিলেটের হবিগঞ্জের শায়েস্তাগঞ্জ উপজেলার ব্রাহ্মণডুরা ইউনিয়নের পুটিয়া গ্রামের আব্দুল মালেকের ছেলে। সিলেটের জালালাবাদ ক্যান্টনমেন্ট পাবলিক স্কুল অ্যান্ড কলেজ থেকে ২০১১ সালে\nএইচএসসিতে গোল্ডেন এ প্লাস ও শাহজিবাজার বিদ্যুৎ উন্নয়ন বোর্ড উচ্চ বিদ্যালয় থেকে ২০০৯ সালে এসএসসিতে গোল্ডেন এ প্লাস পেয়ে উত্তীর্ণ হন। পরে ২০১১-১২ সেশনে সিলেট ওসমানী মেডিকেল কলেজে ভর্তি হন। তিনি ২০১৮ সালে সিলেট এমএজি ওসমানী মেডিকেল কলেজ হাসপাতাল থেকে ইন্টার্নি শেষ করেন। ২০২০ সালের জানুয়ারি মাসে শিশু বিষয়ে এফসিপিএস পার্ট-১ সম্পন্ন করেন। তার বাবা আব্দুল মালেক প্রাইমারি স্কুলের শিক্ষক ছিলেন। ৫ ভাই-বোনের মধ্যে তিনি ২য়। তার বড়বোন\nচুনারুঘাটে উপ-সহকারী কৃষি কর্মকর্তা হিসেবে কর্মরত। আরেক বোন চলতি বছর সিলেট নর্থ ইস্ট মেডিকেল কলেজ থেকে এমবিবিএস পাস করেন। সবচেয়ে ছোটবোন সিলেট কৃষি বিশ্ববিদ্যালয়ে পড়াশোনা করছেন। মোতাকাব্বির পড়াশোনার পাশাপাশি ক্রিকেট খেলতে খুব ভালোবাসতেন। তিনি মনে করেন, মনোবল ঠিক রাখার জন্য খেলাধুলার বিকল্প নেই। তিনি ওসমানী মেডিকেল কলেজ একাদশের একজন সদস্যও ছিলেন। মোতাকাব্বির জানান, তার এ সাফল্যের পেছনে সৃষ্টিকর্তার পর\nতার বাবা-মায়ের অক্লান্ত পরিশ্রম, ত্যাগ ও সদিচ্ছা সবচেয়ে বেশি ছিল। পাশাপাশি শিক্ষকদের সঠিক গাইড লাইন, তার ওপর ভরসা রাখা এবং নিয়মানুবর্তিতা ছিল প্রধান অনুপ্রেরণা। তার এ সাফল্যের পেছনে বড়বোন সবচেয়ে বেশি সাহস ও শক্তি জুগিয়েছেন। মোতাকাব্বির বলেন, ‘ভবিষ্যতে একজন মানবিক চিকিৎসক হিসেবে কাজ করতে চাই। আমি আমার গ্রাম ও শাহজিবাজারের মানুষের কাছে চিরকৃতজ্ঞ। তাই ছেলেবেলার স্মৃতিবিজড়িত স্থানের মানুষের পাশে সবসময় থাকতে চাই।’\nPrevious বিসিএস পরীক্ষায় দুই বার প্রথম হয়েও চাকরিতে যোগ দেননি নাজিম উদ্দিন!


৫ জুলাই ২০১৭, বুধবার, ১১:৫৬\nকেন এভাবে টাকা বিদেশে জমা করা হচ্ছে এবং কারা তা করছে, তা নিয়ে জার্মান সংবাদ সংস্থা ডয়েচে ভেলেকে আওয়ামী লীগপন্থী অর্থনৈতিক বিশ্লেষক ও বাংলাদেশ ব্যাংকের সাবেক ডেপুটি গভর্নর খন্দকার ইব্রাহিম খালেদ কিছু ধারণা দিয়েছেন। তিনি বলছেন, আমার ধারণা প্রধানত তিনটি কারণে সুইস ব্যাংকে বাংলাদেশীদের আমানত বাড়ছে। সোনালী ব্যাংক, রূপালী ব্যাংক ও বেসিক ব্যাংকসহ বেশ কয়েকটি ব্যাংক থেকে কয়েক হাজার টাকা লুট হয়েছে। সেই ব্যাংক লুটের টাকা সুইস ব্যাংকে জমা করা হয়েছে। এটা ব্যাংকিং খাতে দুর্নীতিরই ফল। আমদানি-রফতানির েেত্র ওভার এবং আন্ডার ইনভয়েসের মাধ্যমে টাকা পাচার ছাড়াও ঘুষের টাকা পাচার বেড়েছে এবং বিদেশে বাংলাদেশী নাগরিক যারা ব্যবসায় করছেন, অর্থ উপার্জন করছেন, তাদেরও একটি অংশ সুইস ব্যাংকমুখী হয়েছেন।\nবাংলাদেশ থেকে কী পরিমাণ টাকা সুইজারল্যান্ডের ব্যাংকগুলোতে জমা হয়েছে, তার চিত্র দেখা যাক। ২০১৬ সালে সুইস ব্যাংকগুলোতে বাংলাদেশ থেকে জমা হওয়া অর্থের পরিমাণ ছিল ৬৬ কোটি ১০ লাখ সুইস ফ্রা, বাংলাদেশী মুদ্রায় বিনিময় করলে এর পরিমাণ দাঁড়ায় প্রায় পাঁচ হাজার ৬৮৫ কোটি টাকা। ২০১৫ সালে সুইস ব্যাংকগুলোতে বাংলাদেশ থেকে জমার পরিমাণ ছিল প্রায় ৫৫ কোটি সুইস ফ্রা, বাংলাদেশী মুদ্রায় যার পরিমাণ প্রায় চার হাজার ৭৩০ কোটি টাকা। সেই হিসাবে আগের বছরের চেয়ে পরের বছর জমার পরিমাণ প্রায় এক হাজার কোটি টাকা বা ২০ শতাংশ বেড়েছে। সুইজারল্যান্ডের কেন্দ্রীয় ব্যাংকের তথ্য অনুযায়ী, ২০১২ সাল থেকে সুইস ব্যাংকগুলোতে বাংলাদেশ থেকে অর্থ জমার পরিমাণ ধারাবাহিকভাবে বেড়েছে। ২০১২ সালে সুইস ব্যাংকগুলোতে বাংলাদেশের জমা অর্থের পরিমাণ ছিল প্রায় ২২ কোটি ৮০ লাখ সুইস ফ্রা, যা বাংলাদেশী মুদ্রায় প্রায় এক হাজার ৯৬১ কোটি টাকা। ২০১২ থেকে ২০১৬ সাল। এই সময়ের মধ্যে সুইস ব্যাংকগুলোতে বাংলাদেশের জমা রাখা অর্থের পরিমাণও তিন গুণ বেড়ে গেছে। বাংলাদেশ থেকে যখন স্ইুস ব্যাংকে টাকার পরিমাণ বাড়ছে, তখন অনেক দেশ থেকে কমছে। যেমন পার্শ্ববর্তী দেশ ভারতের েেত্র সুইস ব্যাংকগুলোতে অর্থ জমার পরিমাণ ২০১৬ সালে আগের বছরের চেয়ে প্রায় অর্ধেক হয়ে গেছে। ২০১৫ সালে সুইস ব্যাংকগুলোতে ভারতের জমার পরিমাণ ছিল প্রায় ১২১ কোটি সুইস ফ্রা, যা বাংলাদেশী মুদ্রায় প্রায় ১০ হাজার ৪০৬ কোটি টাকা। ২০১৬ সালে এসে ভারতের জমার পরিমাণ অনেক কমে দাঁড়িয়েছে ৬৬ কোটি ৪০ লাখ সুইস ফ্রা, বাংলাদেশী মুদ্রায় যার পরিমাণ প্রায় পাঁচ হাজার ৭১০ কোটি টাকা। কিন্তু বাংলাদেশের ক্ষেত্রে শুধু বেড়েই যাচ্ছে। ২০০৯ সালে সুইস ব্যাংকে বাংলাদেশীদের জমার পরিমাণ ছিল ১৪ কোটি ৯০ লাখ সুইস ফ্রা বা এক হাজার ২৮১ কোটি টাকা, আর তা ৩৪৩ শতাংশ বৃদ্ধি পেয়ে এখন পাঁচ হাজার ৬৮৫ কোটি টাকা।\nএখন প্রশ্ন হচ্ছে, প্রতি বছর এই যে বিপুলসংখ্যক টাকা পাচার হচ্ছে তার সাথে কারা জড়িত? বিপুল অর্থবিত্তের মালিক ছাড়া তো বিদেশে টাকা পাচার করার সুযোগ নেই। গত দশ বছরে কারা এভাবে অর্থের মালিক হয়েছেন? ওবায়দুুল কাদেরের মতে, এই টাকা বিএনপির নেতাদের। ২০০৮ সালের পর থেকে বিএনপি নেতারা দৌড়ের ওপর আছেন। জিয়াউর রহমানের নামে প্রতিষ্ঠিত একটি এতিমখানার জন্য নেয়া মাত্র দুই কোটি টাকার হিসাবের গরমিলের কারণে বেগম খালেদা জিয়াকে আদালতের বারান্দায় দৌড়াতে হচ্ছে বারবার। বিএনপির প্রথম সারির বহু নেতার নামে একাধিক মামলা করেছে দুর্নীতি দমন কমিশন। এমনকি ফ্যাটের দাম কম দেখিয়ে ট্যাক্স ফাঁকি দেয়া হয়েছে কি না সে জন্য একজন ভিন্নমতাবলম্বী সম্পাদকের বিরুদ্ধে মামলা করেছে দুদক। অথচ হাজার হাজার কোটি টাকা দেশ থেকে পাচার হয়ে গেল; তবুও দুদক, রাজস্ব বোর্ড কিংবা বাংলাদেশ ব্যাংক কিছুই টের পাচ্ছে না কেন? বিএনপি নেতারা যদি এভাবে টাকা পাচারের সাথে জড়িত থাকেন, তাহলে সরকার সহজেই মানিলন্ডারিং মামলায় আটক করতে পারে। এমন সুযোগ কেন ক্ষমতাসীন দল হাতছাড়া করছে? ক্ষমতাসীন দলের নেতারা দেশে যেকোনো ঘটনার জন্য বিএনপি বা বিরোধী দলের ওপর দায় চাপাচ্ছেন। এমনকি চট্টগ্রাম পাহাড়ধসের ঘটনার সাথে বিএনপি জড়িত বলে অভিযোগ করা হচ্ছে। অথচ ব্যাংক থেকে অর্থ লোপাটের ঘটনার কোনো সুষ্ঠু তদন্ত পর্যন্ত হয়নি। সম্প্রতি কেন্দ্রীয় ব্যাংকের টাকা চুরির ঘটনার পর যে তদন্ত করা হয়েছিল তার রিপোর্ট পর্যন্ত প্রকাশ করা হয়নি।\nক্ষমতাসীন দলের নেতারা কিভাবে পাঁচ বছরের মধ্যে বিপুল অর্থবিত্তের মালিক হয়ে গেছেন, তার কিছু চিত্র পাওয়া গেছে ২০১৪ সালের নির্বাচনের আগে নির্বাচন কমিশনে দেয়া সম্পদের বিবরণীতে। ২০০৮ সালে যেসব মন্ত্রী-এমপির কৃষিজমি কিংবা ছোট কোনো ব্যবসায় প্রতিষ্ঠান ছাড়া কিছু ছিল না তারা ২০১৪ সালে রাজধানীতে একাধিক প্লট, ফ্যাট, গ্রামে চিংড়ির ঘের কিংবা একাধিক শিল্পপ্রতিষ্ঠানের মালিক বনে গেছেন। এরপর আরো তিন বছর চলে গেছে। বিভিন্ন ব্যাংক থেকে আরো বিপুল পরিমাণ টাকা লুটপাট হয়েছে। সরকারি-বেসরকারি ব্যাংকগুলোতে খেলাপি ঋণের পরিমাণ বেড়ে গেছে। শেষ পর্যন্ত এসব টাকার একটি অংশ হয়তো চলে গেছে সুইজারল্যান্ডের কোনো ব্যাংকে।


Hathras police generel news: খাঁকি উর্দির বেষ্টনীতে হাথরাস যেন 'দুর্গ'\nখাঁকি উর্দির বেষ্টনিতে হাথরাস যেন 'দুর্গ'\nতিনশ পুলিশ কর্মী, সতেরো পুলিশ ভ্যান ও গ্রামে প্রবেশের মুখে পরতে পরতে পাঁচটি ব্যারিকেড। ‘বদ্ধভূমি’ হাথরাস। কার্যত দিশাহারা যোগী প্রশাসন।\nBy Somya Lakhani, Jignasa Sinha, Amil Bhatnagar\nUpdated: October 3, 2020 1:52:39 pm\nকিন্তু এতেও শেষ রক্ষা হচ্ছে কই? গণধর্ষিতার পরিবারের কথা মাঝে মধ্যেই ভিডিও আকারে সামনে এসে যাচ্ছে। যা মিনিটে ভাইরাল। তাই যোগী প্রশাসনের কড়া নজরে এখন মৃতা তরুণীর পরিবার। দ্য ইন্ডিয়ান এক্সপ্রেসকে মৃতার পরিবারের তরফে বলা হয়েছে, গত দু’দিন ধরে পুলিশ তাঁদের কার্যত গৃহবন্দি করেছে। তাঁদের ফোনেও নজরদারি চলছে। শোকসন্তপ্ত পরিবারের এক সদস্যের কথায়, ‘জেলা শাসক এসে বলেছেন, সংবাদ মাধ্যমকে ঢুকতে দেওয়া হচ্ছে না, তাহলে তোমাদের কথার ভিডিও বাইরে যাচ্ছে কীভাবে?’ টথস্থ পরিবার। গণধর্ষিতার ভাই ফোন ধরেই তড়িঘড়ি বললেন, ‘মনে হচ্ছে প্রশাসন আমাদের ফোনে নজরদারি করছে।’\nহাথরাসজুড়ে এখন খাঁকি উর্দির দাপাদাপি। যোগীর নির্দেশে পুলিশ ‘রাজধর্ম’ পালনে ব্যস্ত। গ্রামে প্রবেশের প্রায় আড়াই কিলোমিটার দূরে প্রথম ব্যারিডে তৈরি করা হয়েছে। এখানেই শুক্রবার পুলিশ তৃণমূলের প্রতিনিধি দলকে আটকেছিল। কেন এই বাধা? সদুত্তর দিতে ব্যর্থ যোগীর পুলিশ। শুক্রবার দুপুর প্রায় ১২.২০ নাগাদ পুলিশের সঙ্গে তৃণূমূলের প্রতিনিধি দলের বচসা, ধস্তাধস্তি শুরু হয়। বচসায় জড়িয়ে পড়েন জয়েন্ট ম্যাজিস্ট্রেট প্রেম প্রকাশ মীনা। এক ফাঁকে মাটিতে পড়ে যান তৃণমূল সাংসদ ডেরেক ও’ব্রায়েন।\nবৃহস্পতিবার এখানেই রাহুল-প্রিয়াঙ্কা গান্ধী সহ কংগ্রেস প্রতিনিধি দলকেও নির্যাতিতা মৃতার গ্রামে প্রবেশের মুখে আটকানো হয়েছিল।\nআরও পড়ুন- হাথরাসকাণ্ডে সাসপেন্ড পুলিশ সুপার-সহ ৫ অফিসার, পুলিশের ‘সন্দেহজনক’ পদক্ষেপ নিয়ে সরব উমা\nযোগী প্রশাসনের এক পুলিশ কর্তা দ্য ইন্ডিয়ান এক্সপ্রেসকে বলেন, ‘উপর তলা থেকে নির্দেশ রয়েছে সাংবাদ মাধ্যমের কোনও কর্মী, রাজনৈতিক নেতা-নেত্রী, এমনকী স্থানীয়দেরও যেন গ্রামের ঢুকতে দেওয়া না হয়। গ্রামের মধ্যেই হাসপাতাল রয়েছে। সেখানে রোগী নিয়ে যেতে গেলেও সমস্যা হচ্ছে। তবে দুধের ভ্যান ছুকতে দেওয়া হচ্ছে।’\nশুক্রবার রাতে হাথরাসের ঘটনায় পুলিশ সুপার-সহ ৫ আধিকারিককে সাসপেন্ড করেছে যোগী সরকার। গণধর্ষণ ও নির্মম অত্য়াচারে দলিত তরুণীর মৃত্য়ুর ঘটনায় সাসপেন্ড করা হয়েছে হাথরাসের পুলিশ সুপার বিক্রান্ত বীর, সার্কেল অফিসার রাম শবদ, ইন্সপেক্টর দীনেশ মিনা, সাব ইন্সপেক্টর জগবীর সিং ও হেড কনস্টেবলকে। তার আগে আলিগড় রেঞ্জের আইজি পিযূস মোরদিয়া সংবাদ মাধ্যমকে বলেছিলেন, ‘সিট গ্রামে রয়েছে। তদন্ত করছে। সিটের সদস্যরা গ্রাম ছাড়লেই সবাইকে প্রবেশ করতে দেওয়া হবে।’\nখাঁকি উর্দি, হাতে লাঠি, মাথায় হেলমেট- অচেনা লোক দেখলেই সজাগ পুলিশ, মাছি গলবারও সুযোগ নেই। হাথরাসের সব থানা ছাড়ও দুর্গ তৈরির জন্য মথুরা, আগ্রা, আলিগড়, কাশগঞ্জ, ইটাহ থেকেও বাহিনী মোতায়েন করা হয়েছে। ১২ ঘন্টা করে ডিউটি করছেন তাঁরা।\nহাথরাসের জেলাশাসক প্রবীণ কুমার লক্ষকার নির্যাতিতার বাবাকে কার্যত হুমকি দিয়েছিলেন বলে অভিযোগ। বলেছিলেন, ‘মিডিয়া এখানে কত দিন থাকবে! থাকব তো আমরাই।’ এখানেই শেষ নয়, পরিবারের উপর চাপ সৃষ্টি করতে বয়ান বদলেরও কথা বলেন। নির্যাতিতার ভাইয়ের অভিযোগ, জেলাশাসক তাঁদের বলেছিিলেন, ‘বয়ান বদল করলেই প্রশাসনের আচরণও বদলে যাবে।’ অভিযোগ অবশ্য অস্বীকার করেন জেলাশাসক। লক্ষকার বলেছেন, ‘ভয় থেকে মুক্ত করতেই পরিবারের সঙ্গে দেখা করেছিলাম।’\nগণঘর্ষিতার পরিবারের দাবি, সিট, জেলা প্রসাসনের কর্মী ও পুলিশ ছাড়া গ্রামে কাউকে প্রবেশ করতে দেওয়া হচ্ছে না।\nআরও পড়ুন- ‘নারী নির্যাতনে দৃষ্টান্তমূলক শাস্তি দেওয়া হবে’, হাথরাসকাণ্ডের আবহে কড়া হুঁশিয়ারি যোগীর\nশুক্রবার দুপুর থেকে দ্য ইন্ডিয়ান এক্সপ্রেসের পক্ষ থেকে মৃত্রা ভাই, বাবা, কাকাকে একাধিকবার ফোন করা হলেও তাঁরা ধরেননি। পরে এক জন ফোন ধরেন ও নিজেকে নির্যাতিতার ভাই বলে দাবি করেছেন। এক মিনিটেরও কম সময়ের কথায় সে জানায়, ‘বাড়ির মধ্যে পুলিশ রয়েছে। তারা ফোনে কথা বলতে নিষেধ করছে। বাড়ির বাইরে কাউকে বেরতে দিচ্ছে না।’\nবিকেল চারটের সময় নির্যাতিতার এক কাকা-কাকিমা গ্রামে প্রবেশ করতে গেলে তাঁদেরও পুলিশি বাধার মুখে পড়তে হয়। সেই সময় তাঁরা বলেন, ফোনে পরিবারের কাউকে পাওয়া যাচ্ছে না। উদ্বেগ বাড়ছে। তাই বাড়ি যেতে চান তাঁরা।\nগ্রামে রয়েছে প্রায় আড়াশ পুলিশ কর্মী। মোতায়েন রয়েছে প্রভিনশিয়াল আর্মড কনস্টাব্যুলারির (পিএসি) ৪৮ জন কর্মীও। দ্য ইন্ডিয়ান এক্সপ্রেসের প্রতিনিধিদের নজরে পড়েছে, হাথরাসজুড়ে রয়েছে পুলিশের ১২ গাড়ি, ৩ ট্রাক, ২টি পিএসি-এর বাস ও ২টি দমকলের গাড়ি। মাঝে মধ্যেই অন্যান্য গাড়িতেও আসা-যাওয়া করছে পুলিশ।\nহাথরাসে ১৪৪ ধারা জারি রয়েছে। দোকানপাট বন্ধ। চলছে পুলিশ পেট্রলিং। তা ছাড়া খাঁ খাঁ করছে রাস্তা। খবর চাপতে মরিয়া প্রশাসন।\nWeb Title: Hathras rape case 300 police personnel lock down grieving family entire village


স্টাফ রিপোর্টার | প্রকাশের সময় : ১৬ জানুয়ারি, ২০২২, ১২:০১ এএম\nচলমান একাদশ জাতীয় সংসদের ১৬তম অধিবেশন আজ বিকেল ৪টায় শুরু হচ্ছে। এটি চলতি বছরের প্রথম অধিবেশন। এ অধিবেশন ২৬ জানুয়ারি পর্যন্ত চলবে। তবে জাতীয় সংসদের স্পিকার চাইলে এর সময় বাড়াতে পারবেন।\nএটি সংসদের শীতকালীন অধিবেশন। সংবিধান অনুযায়ী বছরের প্রথম অধিবেশনের শুরুর দিন প্রেসিডেন্ট ভাষণ দেন। তাই এদিন প্রেসিডেন্ট মো. আবদুল হামিদ ভাষণ দেবেন।\nঅধিবেশনের শুরুতেই সভাপতিমন্ডলীর মনোনয়ন দেওয়া হবে। তারা স্পিকার বা ডেপুটি স্পিকারের অনুপিস্থিতিতে সংসদের বৈঠকে সভাপতিত্ব করবেন। এরপর শোকপ্রস্তাব আনা হবে। শোকপ্রস্তাবের পর প্রেসিডেন্ট ভাষণ দেবেন। তারপর সংসদের অধিবেশন মুলতবি করা হবে। প্রেসিডেন্টের ভাষণের ওপর ধন্যবাদ প্রস্তাবের ওপর আলোচনা হবে। বছরের প্রথম অধিবেশন সাধারণত দীর্ঘ হয়। কিন্তু করোনার প্রকোপ বেড়ে যাওয়ায় যতদূর সম্ভব অধিবেশন সংক্ষিপ্ত করা হবে।\nএর আগে ২০২১ সালের ২৮ নভেম্বর শেষ হয় জাতীয় সংসদের ১৫তম অধিবেশন। ওই অধিবেশনে কার্যদিবস ছিল নয়টি।\nএই অধিবেশন নির্বিঘ্ন করতে কিছু নিষেধাজ্ঞা দিয়েছে ঢাকা মহানগর পুলিশ (ডিএমপি)। গতকাল ডিএমপি কমিশনার মোহা. শফিকুল ইসলাম স্বাক্ষরিত এক বিজ্ঞপ্তিতে এই নিষেধাজ্ঞা বিষয়ে জানানো হয়।\nনিষেধাজ্ঞায় বলা হয়, শনিবার দিবাগত রাত ১২টা থেকে সকল প্রকার অস্ত্রশস্ত্র, বিস্ফোরক দ্রব্য, অন্যান্য ক্ষতিকারক ও দূষণীয় দ্রব্য বহন এবং যে কোনো প্রকার- সমাবেশ, মিছিল, শোভাযাত্রা, বিক্ষোভ প্রদর্শন ইত্যাদি নিষিদ্ধ ঘোষণা করা হয়েছে। বিজ্ঞপ্তিতে যেসব এলাকায় নিষেধাজ্ঞা বহাল থাকার কথা বলা হয়েছে সেগুলো হলো, ময়মনসিংহ রোডের মহাখালী ক্রসিং থেকে পুরাতন বিমান বন্দর হয়ে বাংলামটর ক্রসিং পর্যন্ত, বাংলামটর লিংক রোডের পশ্চিম প্রান্ত থেকে হোটেল সোনারগাঁও রোডের সার্ক ফোয়ারা পর্যন্ত, পান্থপথের পূর্ব প্রান্ত থেকে গ্রিন রোডের সংযোগস্থল হয়ে ফার্মগেট পর্যন্ত, মিরপুর রোডের শ্যামলী মোড় থেকে ধানমন্ডি-১৬ নং (পুরাতন-২৭) সড়কের সংযোগস্থল, রোকেয়া সরণীর সংযোগস্থল থেকে পুরাতন ৯ম ডিভিশন (উড়োজাহাজ) ক্রসিং হয়ে বিজয় সরণীর পর্যটন ক্রসিং, ইন্দিরা রোডের পূর্ব প্রান্ত থেকে মানিক মিয়া অ্যাভিনিউ এর পশ্চিম প্রান্ত, জাতীয় সংসদ ভবনের সংরক্ষিত এলাকা এবং এ সীমানার মধ্যে অবস্থিত সব রাস্তা ও গলিপথ। একাদশ জাতীয় সংসদের ষষ্ঠদশ অধিবেশন শেষ না হওয়া পর্যন্ত এ আদেশ বহাল থাকবে বলেও জানানো হয়।


‘ওমিক্রন বেশি ছড়িয়ে পড়লেই ভালো’ – সোনার দেশ\n‘ওমিক্রন বেশি ছড়িয়ে পড়লেই ভালো’\nআপডেট: জানুয়ারি ২৯, ২০২২, ৯:১২ অপরাহ্ণ\nড. বিজন কুমার শীল (ফাইল ফটো)\nকরোনার নতুন ধরন ‘ওমিক্রন’ আশঙ্কাজনক হারে ছড়িয়ে পড়ছে। করোনার অন্য কোনো ভ্যারিয়েন্ট এত দ্রুত ও ব্যাপক হারে ছড়ায়নি। এর আগ্রাসী স্বভাবে অনেকেই আতঙ্কিত হয়ে পড়ছেন।\nতবে বিষয়টিকে অত্যন্ত ইতিবাচক হিসেবে দেখছেন আন্তর্জাতিক খ্যাতিসম্পন্ন অণুজীব বিজ্ঞানী ড. বিজন কুমার শীল। এ বিষয়ে বিস্ফোরক মন্তব্য করেছেন তিনি।\nশনিবার (২৯ জানুয়ারি) দুপুরে সিঙ্গাপুর থেকে তিনি বলেন, ‘ওমিক্রন সবার মাঝে ছড়িয়ে পড়লেই ভালো। কারণ, ওমিক্রনের কার্যক্ষমতা অন্যান্য ভ্যারিয়েন্টের চেয়ে দুর্বল। মৃত্যুহারও কম। বরং ওমিক্রনে আক্রান্ত হওয়ার পর রোগীদের যে প্রতিরোধ ক্ষমতা তৈরি হচ্ছে, তা টিকার চেয়েও বেশি কার্যকর।’\nওমিক্রনের ধরন সম্পর্কে ড. বিজন বলেন, ‘বিএডটওয়ান, বিএডটটু ও বিএডটথ্রি এই তিনটি হলো ওমিক্রনের ধরন। বিএডটওয়ানের সংক্রমণ প্রায় ৫০০ গুণ ছড়িয়ে পড়েছে। ১২০ গুণ ছড়িয়েছে বিএডটটু। আশার কথা হলো, দ্রুততম সময়ে মানুষ সংক্রমিত হলেও ওমিক্রনের রোগ সৃষ্টির ক্ষমতা তেমন নেই। যে কারণে ওমিক্রন দ্রুত ছড়ালেও তা ভয়াবহ নয়। তবে ওমিক্রনে আক্রান্তদের সর্দির সাথে প্রচণ্ড মাথা ব্যথা হয়।’\nতার ধারণা, আগামী ফেব্রুয়ারি মাসের দ্বিতীয় সপ্তাহ পর্যন্ত ওমিক্রনের সংক্রমণ সর্বোচ্চ হারে ছড়াবে। এরপর থেকে সংক্রমণ নিম্নমুখী হতে থাকবে। সেপ্টেম্বর মাসের পর শক্তি হারিয়ে আর দশটা সাধারণ রোগের মতো হয়ে পড়বে।\nতিনি বলেন, ‘করোনা মহামারি শেষ হওয়ার পর ভয়ংকর পরিস্থিতি তৈরি হবে। সেজন্য সবাইকে এখনই প্রস্তুতি নিতে হবে। করোনার বর্তমান ভ্যারিয়েন্টকে যথাযথভাবে মোকাবিলা করাই মূল কাজ এবং গুরুত্বপূর্ণ।’\nপ্রসঙ্গত, করোনার গত ২৪ ঘণ্টায় ২১ জনের মৃত্যু হয়েছে। এ নিয়ে দেশে করোনায় মোট মারা গিয়েছেন ২৮ হাজার ৩২৯ জন। একই সময়ে নতুন করে করোনা শনাক্ত হয়েছে ১০ হাজার ৩৭৮ জনের। এ পর্যন্ত মোট শনাক্ত রোগীর সংখ্যা ১৭ লাখ ৭৩ হাজার ১৫০ জন। শনাক্তের হার ৩১ দশমিক ১০ শতাংশ।


মাউশির মহাপরিচালকের মরদেহ অধিদপ্তরে\nবুধবার ১১ ডিসেম্বর, ২০১৯ ৬:০৫ এএম\nপ্রকাশিত: ২০:৩২, ৪ নভেম্বর ২০১৮ আপডেট: ২০:৩৪, ৪ নভেম্বর ২০১৮\nমাধ্যমিক ও উচ্চশিক্ষা অধিদপ্তরের মহাপরিচালক অধ্যাপক মো. মাহাবুবুর রহমানের মরদেহ রোববার সন্ধ্যা ৬টা ২০ মিনিটে হযরত শাহজালাল (রহ.) আন্তর্জাতিক বিমানবন্দরে এসে পৌঁছায়। সেখান থেকে তাঁর মরদেহ রাত ৮ টা ৫ মিনিটে আনা হয় অধিদপ্তরে ।\nআগামীকাল সোমবার (৫ নভেম্বর) ফরিদপুরের আলীপুর কবরস্থানে তাঁকে দাফন দেয়া হবে। শনিবার (৩ নভেম্বর) বাংলাদেশ সময় আনুমানিক দুপুর ১২ টা ১৫ মিনিটে সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় তিনি মারা যান। তাঁর বয়স হয়েছিল ৫৭ বছর। তিনি স্ত্রী, এক ছেলে, এক মেয়েসহ অসংখ্য গুণগ্রাহী রেখে গেছেন।\nঅধিদপ্তরে জানাজা শেষে রাত ৯টায় মাগুরার শ্রীপুরে গ্রামের বাড়িতে নিয়ে যাওয়া হবে মহাপরিচালকের মরদেহ। সোমবার সকালে শ্রীপুর উপজেলার কাজলি স্কুল মাঠে দ্বিতীয় দফা নামাযে জানাজা অনুষ্ঠিত হবে। বেলা ১১টায় ফরিদপুর সরকারি রাজেন্দ্র কলেজে তৃতীয় দফা নামাযে জানাজা শেষে আলীপুর কবরস্থানে তাঁকে দাফন দেয়া হবে।\nমেট্রোপলিটন ইউনিভার্সিটিতে ভর্তি মেলা শনি-রবিবার


বিসিএমসি আয়োজিত মতবিনিময় সভায় কলারোয়া পাইলট হাইস্কুল, হেলাতলা আইডিয়াল মাধ্যমিক বিদ্যালয় ও জয়পুর মাধ্যমিক বিদ্যালয়ের অংশগ্রহণ – BCMC College of Engineering & Technology\nBCMC College of Engineering & Technology > Blog > News > বিসিএমসি আয়োজিত মতবিনিময় সভায় কলারোয়া পাইলট হাইস্কুল, হেলাতলা আইডিয়াল মাধ্যমিক বিদ্যালয় ও জয়পুর মাধ্যমিক বিদ্যালয়ের অংশগ্রহণ\nবিসিএমসি আয়োজিত মতবিনিময় সভায় কলারোয়া পাইলট হাইস্কুল, হেলাতলা আইডিয়াল মাধ্যমিক বিদ্যালয় ও জয়পুর মাধ্যমিক বিদ্যালয়ের অংশগ্রহণ\nদেশের উন্নয়ন অগ্রযাত্রার সবচেয়ে বড় বাধা দক্ষ জনশক্তি। শিক্ষার মূল ধারায় কারিগরি শাখা গুরুত্ব না পাওয়ায় জনশক্তির দক্ষতা বাড়ছে না, বাড়ছে বেকারত্ব। এ অবস্থার উত্তরণে কারিগরি শিক্ষার বিস্তারের কোন বিকল্প নেই। সরকারও ২০২০ সালের মধ্যে ২০ শতাংশ শিক্ষার্থী কারিগরি শিক্ষায় অন্তর্ভুক্তিকরণের লক্ষ্যমাত্রা নির্ধারণ করেছে। যশোরের বিসিএমসি প্রকৌশল ও প্রযুক্তি মহাবিদ্যালয় হলরুমে ১৩ মার্চ ২০১৮ অনুষ্ঠিত মতবিনিময় সভায় বক্তারা এসব কথা বলেন। মতবিনিময় সভায় অংশগ্রহণ করে সাতক্ষীরার কলারোয়া উপজেলার কলারোয়া পাইলট হাইস্কুল ও হেলাতলা আইডিয়াল মাধ্যমিক বিদ্যালয় এবং যশোর জেলার মনিরামপুর উপজেলার জয়পুর মাধ্যমিক বিদ্যালয়ের শিক্ষক ও এসএসসি পরীক্ষার্থীরা।\nবিসিএমসি প্রকৌশল ও প্রযুক্তি মহাবিদ্যালয় স্ব উদ্যোগে দুই মাসব্যাপি সম্মানিত শিক্ষক ও এসএসসি/সমমান পরীক্ষার্থীদের সাথে ধারাবাহিক মতবিনিময় সভা বাস্তবায়ন করছে। বিসিএমসি কর্তৃপক্ষ নিজস্ব পরিবহনে শিক্ষার্থীদের যাতায়াত ও মধ্যাহ্নভোজের ব্যবস্থা করছে।\nবিসিএমসি অধ্যক্ষ প্রকৌশলী এসএম রেজাউল কবীরের সভাপতিত্বে প্রধান অতিথি ছিলেন বিসিএমসি ফাউন্ডেশনের চেয়ারম্যান প্রকৌশলী মো. আশরাফুল কবির, বিশেষ অতিথি ছিলেন কলারোয়া পাইলট হাইস্কুলের সিনিয়র শিক্ষক মো. গোলাম রব্বানী, হেলাতলা আইডিয়াল মাধ্যমিক বিদ্যালয়ের প্রধান শিক্ষক মো. আব্দুল আলিম ও জয়পুর মাধ্যমিক বিদ্যালয়ের প্রধান শিক্ষক পরিতোষ কুমার সরকার।\nস্বগত বক্তব্য রাখেন বিসিএমসি রেজিস্ট্রার অধ্যাপক ড. মো. সারাফাত হোসেন।\nশিক্ষার্থীদের মধ্যে বক্তব্য রাখেন, কলারোয়া পাইলট হাইস্কুলের রিফাত রহমান, হেলাতলা আইডিয়াল মাধ্যমিক বিদ্যালয়ের শোভারানী বিশ্বাস ও জয়পুর মাধ্যমিক বিদ্যালয়ের মো. সবুজ হোসেন। সভায় কারিগরি শিক্ষার গুরুত্বের উপর একটি ডকুমেন্টারি উপস্থাপন করেন লেকচারার প্রকৌশলী মো. শামীম রেজা। অনুষ্ঠানে কলারোয়া পাইলট হাইস্কুলের ট্রেড ইন্সট্রাকটর শেখ আশরাফুল কবীর ও মো. মোস্তাফিজুর রহমান; জয়পুর মাধ্যমিক বিদ্যালয়ের সহকারী প্রধান শিক্ষক তপতী রানী সরদার, সহকারী শিক্ষক শংকরচন্দ্র, গোকুল কুমার দাস, আব্দুস সালাম, তিমিরকান্তি রায়, মো. সিরাজুল ইসলাম ও মো. আয়ুব হোসেন ও দুই শতাধিক শিক্ষার্থী অংশগ্রহণ করেন। এরআগে শিক্ষার্থীরা বিসিএমসি ফাউন্ডেশনভুক্ত প্রতিষ্ঠান বাংলাদেশ টেকনিক্যাল কলেজ ও বিসিএমসি প্রকৌশল ও প্রযুক্তি মহাবিদ্যালয় ঘুরে দেখেন।


কিভাবে বিজেপিকে হারানো হয়েছে, ফাঁস করলেন শুভেন্দু! – প্রিয় বন্ধু বাংলা\nহোম > রাজনীতি > বিজেপি > কিভাবে বিজেপিকে হারানো হয়েছে, ফাঁস করলেন শুভেন্দু!\nপ্রিয় বন্ধু মিডিয়া রিপোর্ট – সম্প্রতি গেরুয়া শিবিরে যোগ দিয়েছেন তিনি। আর বিজেপিতে যোগ দেওয়ার সাথে সাথেই একের পর এক সভা থেকে প্রাক্তন দল তৃণমূল কংগ্রেসের বিরুদ্ধে বোমা ফাটাতে দেখা যাচ্ছে সেই শুভেন্দু অধিকারীকে। বিভিন্ন সভা থেকে তৃণমূলকে কখনও “লিমিটেড কোম্পানি” আবার কখনও বা “তোলাবাজ ভাইপো হটাও” বলে মন্তব্য করছেন তিনি।\nআর এই পরিস্থিতিতে ঝাড়গ্রামের সভা থেকে বিজেপিকে কিভাবে হারানো হয়েছিল, সেই ব্যাপারে বিস্ফোরক মন্তব্য করলেন রাজ্যের প্রাক্তন মন্ত্রী। সূত্রের খবর, সোমবার বিজেপিতে যোগ দেওয়ার পর প্রথম ঝাড়গ্রামে গিয়েছিলেন শুভেন্দু অধিকারী। আর সেখানেই বক্তব্য রাখতে গিয়ে তৃণমূল কংগ্রেসকে ব্যাপকভাবে অস্বস্তিতে ফেলে দেন তিনি।\nএদিন শুভেন্দু অধিকারী বলেন, ঝাড়গ্রাম ও পুরুলিয়া জেলা পরিষদে বিজেপি জয়লাভ করেছিল। রাতের অন্ধকারে পুলিশ নিয়ে গিয়ে গননায় হারানো হয়েছিল। আমি নিজে তার সাক্ষী। বস্তুত, এমনিতেই নির্বাচনে কারচুপি সহ একাধিক অভিযোগ ওঠে শাসকদল তৃণমূল কংগ্রেসের বিরুদ্ধে। কিন্তু এবার জার্সি বদল করার সাথে সাথেই শুভেন্দু অধিকারী যেভাবে বিজেপিকে জোর করে হারানো হয়েছে বলে দাবি করলেন, তাতে তৃণমূল ব্যাপকভাবে চাপে পড়ল বলেই মনে করছেন বিশেষজ্ঞরা।\nআগামী দিনে ঝাড়গ্রাম জেলার প্রতিটি বিধানসভা কেন্দ্রে বিজেপি জিতবে বলেও আত্মপ্রত্যয়ী মনোভাব পোষণ করতে দেখা যায় শুভেন্দু অধিকারীকে। তিনি বলেন, “ঝাড়গ্রাম জেলায় যে চারটা বিধানসভা আছে, সেখানে প্রত্যেকটাতে প্রায় 50 হাজারের বেশি ভোটে বিজেপি জয়লাভ করবে। আমি এসেছি মার্জিন বাড়ানোর জন্য। জেতার জন্য নয়। জেতার জন্য এরাই কাফি।”\nস্বাভাবিকভাবেই নতুন দলে যোগ দেওয়ার সাথে সাথেই যেভাবে নিজের প্রাক্তন দলের বিরুদ্ধে একাধিক অভিযোগ করে সরব হচ্ছেন শুভেন্দু অধিকারী, তাতে রাজ্য রাজনীতিতে এখন শোরগোল ক্রমশ বাড়তে শুরু করেছে। পর্যবেক্ষকদের একাংশ বলছেন, জঙ্গলমহল সহ উত্তরবঙ্গের একাধিক জেলার পর্যবেক্ষক ছিলেন এই শুভেন্দু অধিকারী।\nতৃণমূলের পক্ষ থেকে দলের অবস্থান ভালো করতে মমতা বন্দ্যোপাধ্যায় সেই শুভেন্দু অধিকারীর উপর ভরসা করতে শুরু করেছিলেন। যার ফলস্বরুপ তিনি বিভিন্ন জেলায় দায়িত্ব নিয়ে সংগঠনকে চাঙ্গা করেছিলেন। কিন্তু এবার তৃণমূল কংগ্রেস থেকে বেরিয়ে বিজেপিতে যোগদান করার সাথে সাথেই ঝাড়গ্রাম এবং পুরুলিয়া জেলা পরিষদে বিজেপি জয়লাভ করেছিল বলে বিস্ফোরক দাবি করলেন রাজ্যের এই প্রাক্তন মন্ত্রী।\nস্বাভাবিক ভাবেই এতদিন বিরোধীদের পক্ষ থেকে ভোট এবং গণনায় কারচুপি হয়েছে বলে তৃণমূলের বিরুদ্ধে অভিযোগ করা হয়েছিল। আর শুভেন্দু অধিকারীর মন্তব্যের পর সেই অভিযোগ যে কিছুটা হলেও সত্যি, তা প্রমাণিত হয়ে গেল বলেই দাবি করছে বিজেপির ঘনিষ্ঠ মহল। সব মিলিয়ে গোটা পরিস্থিতি কোথায় গিয়ে দাঁড়ায়, শুভেন্দু অধিকারীর এই মন্তব্যে তৃণমূলের অস্বস্তি কতটা বৃদ্ধি পায়, সেদিকেই নজর থাকবে সকলের।\nBig Breaking বিজেপির বৈঠক স্থলে জিতেন্দ্র তিওয়ারি, চূড়ান্ত জল্পনা!\nহেভিওয়েট সাংসদকে সতর্ক বিজেপির! বিধানসভার আগে বাড়ছে জল্পনা\nশুভেন্দু অধিকারীর খাসতালুকে জল্পনা বাড়িয়ে ৪ প্রভাবশালী নেতাকে দল থেকেই তাড়িয়ে দিল তৃণমূল!\nদিল্লির কৃষক আন্দোলনকে কেন্দ্র করে বিশেষ বার্তা রাষ্ট্রসঙ্ঘের


ফ্রি ডাউনলোড করুন Hotspot Shield জন্য Windows ::: আরো নেটওয়ার্ক ব্যবস্থাপনা সফটওয়্যার\nডেভেলপার: Anchorfree, Inc.\nহটস্পট শিল্ড হল একটি বিনামূল্য প্রোগ্রাম যা আপনাকে ওয়াইফাই হটস্পট সার্ফিং করার জন্য এবং মার্কিন যুক্তরাষ্ট্রের বাইরের সাধারণভাবে উপলব্ধ সাইটগুলিতে অ্যাক্সেস করার সময় আপনার সংযোগ সুরক্ষিত করতে করতে দেয়, যেমন হুলু ও প্যান্ডোরা।\nআপনি হটস্পট শিল্ডের সাথে কি করতে পারেন?\nআপনার ইন্টারনেট সংযোগ সুরক্ষিত করতে, হটস্পট শিল্ডটি আপনার কম্পিউটারের মধ্যে একটি ভার্চুয়াল প্রাইভেট নেটওয়ার্ক (একটি সুরক্ষিত সংযোগ, সাধারণত ভিপিএন সংক্ষেপে) তৈরি করে এবং হটস্পট শিল্ড ডেভেলপারের ওয়েবসাইটে, মার্কিন যুক্তরাষ্ট্র ভিত্তিক অ্যানচর্ফ্রি। এই সংযোগ ওয়েবসাইটগুলি মনে করে যে আপনি মার্কিন ভিত্তিক।\nহটস্পট শিল্ডে ব্যবহারকারীরা আসছে কেন তা প্রধান কারণ কারণ এটি মার্কিন ওয়েবসাইটগুলি দেখতে দেয় যা সাধারণত সেখানে বসবাস না করে এমন ব্যক্তিদের জন্য সীমিত হয়। এটি বিশেষ করে ইউটিউবতে হুলু বা অঞ্চল-সীমিত সীমাবদ্ধ ভিডিওর জন্য ভিডিও সাইটগুলির জন্য উপযোগী।\nহটস্পট শিল্ড এখন ম্যালওয়্যার সুরক্ষার এর অন্তর্ভুক্ত হয় যার অর্থ এটি ব্যবহার করার সময়, আপনার সিস্টেমকে ক্ষতিগ্রস্ত করে এমন কোনও জিনিস দ্বারা আক্রান্ত হওয়া উচিত নয়।\nএটি কি সহজে ব্যাবহারযোগ্য?\nসবকিছু আপনার ব্রাউজারে খোলা একটি অতিরিক্ত ট্যাবে সম্পন্ন হয়, তাই কিছু কিছু কনফিগার করার প্রয়োজন নেই। আপনার সিস্টেম ট্রেতে একটি সবুজ এবং লাল ঢাল ইঙ্গিত করে যখন হটস্পট শিল্ড সংযুক্ত থাকে বা সংযুক্ত হয় না। ভিপিএনটি 128 বিট এসএসএল এনক্রিপশন দিয়ে এনক্রিপ্ট করা হয় যাতে করে আপনি আপনার ডেটা ছাঁটতে অন্যদের বিষয়ে উদ্বেজকভাবে সুরক্ষিতভাবে সার্ফ করতে পারেন।\nহটস্পট শিল্ড সাধারণত খুব ভাল কাজ করে। এটি বিজ্ঞাপন-সমর্থিত, তবে, এবং সতর্ক করা হবে যে এটি একটি টুলবার ইনস্টল করার চেষ্টা করে, যদিও আপনি এই নির্বাচনটি নির্বাচন করতে পারেন। আপনি যদি এক্সপেট শিল্ড ইনস্টল করে থাকেন, তাহলে হটস্পট শিল্ড ইনস্টল করার আগে আপনাকে এটি অপসারণ করতে হবে। মনে রাখবেন যে হটস্পট শিল্ডের সাথে সার্ফিং স্বাভাবিকের তুলনায় ধীরে ধীরে ধীরে হয়, তবে হুলু হিসাবে ভিডিও সাইটগুলির স্ট্রিমিং ভিডিও এর জন্য এটি উপযুক্ত।\nআপনি যদি এমন কোনও অ্যাপ চান যা আপনাকে ব্লক করা এবং নিষিদ্ধ সাইটগুলির অন্য ধরনের অ্যাক্সেস করতে দেয়, তাহলে আমাদের বাকি ভিপিএনগুলি দেখুন এবং এখানে অ্যাক্সেস অ্যাক্সেস করুন।\nহটস্পট শিল্ড ইনস্টল করা সহজ এবং সাইটের অ্যাক্সেস এবং আপনার গোপনীয়তা রক্ষা করার একটি উপকারী উপায়।\nবিকাশকারী অন্যান্য সফ্টওয়্যার Anchorfree, Inc.\nমন্তব্য Hotspot Shield


শরিফুলের সাথে উদযাপন, পেছনের গল্প শোনালেন তাসকিন - আনন্দ\nপ্রায় সবারই জানা, মাশরাফি বিন মর্তুজাকে গুরুর চোখে দেখেন তাসকিন আহমেদ। মাশরাফিও ভীষণ স্নেহ করেন তাকে, নাম দিয়েছেন ‘হিরো’। দুজনের এই সুন্দর সম্পর্ক মাঠেও দেখা গেছে নানা ধরনের উদযাপনে। ২০১৫ বিশ্বকাপের কথা মনে আছে? মাশরাফি আর তাসকিনের শূন্যে লাফিয়ে উঠে বুকে বুক মিলিয়ে ‘স্পেশাল সেলিব্রেশন’ রীতিমত সাড়া ফেলে দিয়েছিল ক্রিকেট বিশ্বে। ভক্তরা এই উদযাপনকে নামকরণ করেন ‘ম্যাশকিন’।\nমাশরাফি এখন আর খেলার মাঠে নেই। তাসকিন এখন কার সঙ্গে এই উদযাপন করবেন? উত্তরটা যেন মিলে গেলো নিউজিল্যান্ডের বিপক্ষে সিরিজে। মিরপুরে পঞ্চম ও শেষ টি-টোয়েন্টিতে তাসকিন আর শরিফুল ঠিক সেভাবেই শূন্যে লাফিয়ে বুকে বুক মিলিয়ে করেছিলেন উদযাপন। এবার তবে কী নাম হবে-তাসফুল নাকি শরিকিন?\nএই উদযাপন অবশ্য এখনও ওত জনপ্রিয় হয়নি। তবে হতেও পারে সামনের টি-টোয়েন্টি বিশ্বকাপে। তাসকিন আর শরিফুল যে তার একটা রিহার্সেল করে নিলেন নিউজিল্যান্ড সিরিজে। কেন এই উদযাপন, তার পেছনের কাহিনী এবার খোলাসা করলেন তাসকিন।\nডানহাতি এই পেসার বলেন, ‘এটা আমাকে শরিফুল বলছিল বারবার। বলছিল- ভাই একটা সেলিব্রেশন করা দরকার, বিশ্বকাপে আমরা দুজনেই আছি। আমি বললাম- দেখ, ওইভাবে তো কখনও সেলিব্রেশন করা হয়নি; একবারই করা হয়েছে মাশরাফি ভাইয়ের সাথে। করলে ওটাই করতে পারিস। ও বলল যে, ঠিক আছে।’


১৯৪৭ সালে রানী ভিক্টোরিয়ার নাতি লর্ড মাউন্টব্যাটেন যখন ভাইসরয় হয়ে ভারতে আসেন, তখন সেখানে ব্রিটিশ সাম্রাজ্যের প্রদীপ নিভু নিভু করে জ্বলছে। সাম্প্রদায়িক দাঙ্গা বাসা বেঁধেছে ভারতের বুকে। কংগ্রেস শুরু থেকেই অখন্ড ভারতের স্বাধীনতার দাবিতে অটল ছিলো। আর মুসলিম লীগ দ্বি-জাতি তত্ত্ব আঁকড়ে ধরে ভারতীয় মুসলমানদের আলাদা এক রাষ্ট্র পাকিস্তানের দাবি থেকে একচুল নড়বার জন্যও প্রস্তুত নয়। সাম্প্রদায়িক দাঙ্গা আর এর ফলে উদ্ভুত সকল সমস্যা এড়াতে মাউন্টব্যাটেন তাই দ্বারস্থ হচ্ছিলেন ভারতীয় রাজনীতিবিদদের কাছে। জিন্নাহ মাউন্টব্যাটেনকে সরাসরি প্রস্তাব দিলেন এক জীবন্ত ব্যবচ্ছেদের। কিন্তু জীবন্ত এই ব্যবচ্ছেদের আগে যে অ্যানেস্থেশিয়া দিয়ে রোগীকে অজ্ঞান করাতে হবে, তা জিন্নাহকে এক চা চক্রে মাউন্টব্যাটেন এভাবে মনে করিয়ে দিয়েছিলেন 1–\n“Mr. Jinnah claimed that there was only one solution –a“surgical operation” on India, otherwise India would perish altogether. I replied by reiterating that I had not yet made up my mind, and pointed out that an ‘anesthetic’ must precede any ‘surgical operation’”\nএকসাথে জিন্নাহ, নেহেরু আর লর্ড মাউন্টব্যাটেন; Source: hudson.org\nআইনজীবী র‍্যাডক্লিফ হলেন সীমান্ত কমিশনের চেয়ারম্যান\nকিন্তু মাউন্টব্যাটেন যে ভারতবাসীকে অ্যানেস্থেশিয়া দেবার জন্য সিরিল র‍্যাডক্লিফকে ধরে আনবেন, তা হয়তো কারো জানা ছিলো না। ব্রিটেনের চ্যান্সারি বারের দক্ষ আইনজীবী ছিলেন র‍্যাডক্লিফ।\nআইনজীবী সিরিল র‍্যাডক্লিফ; Source: thehindu.com\nব্রিটেনে তার আইনি সাফল্য আর খ্যাতি ছিলো অনেক। কিন্তু ভারতের ব্যাপারে আগ্রহ কিংবা অভিজ্ঞতা কোনোটাই ছিলো না এই আইনজীবীর। বিবিসির এক ডকুমেন্টারিতে তো তাকে নিয়ে অনেকটা মজা করেই বলা হয়েছে,\n“Radcliffe,aman who had never been east of Paris, was given the chairmanship of the two boundary committees set up with the passing of the Indian Independence Act.”\nআইন বিষয়ক কাজের বাইরে অভিজ্ঞতা বলতে তার ঝুলিতে ছিলো দ্বিতীয় বিশ্বযুদ্ধের সময় ব্রিটেনের তথ্য মন্ত্রণালয়ের ডিরেক্টর জেনারেল হিসেবে কাজ করা। তবে র‍্যাডক্লিফকে সীমান্ত নির্ধারণ কমিশনের চেয়ারম্যান হিসেবে নিয়োগ দিতে প্রথমে তার নাম সুপারিশ করেন লর্ড লিস্টোওয়েল। এতো বড় দেশভাগের দায়িত্ব একা এক ব্যক্তির কাঁধে দেওয়া সমীচীন হবে কিনা, তা নিয়ে বেশ চিন্তায় ছিলেন মাউন্টব্যাটেন। তবে এই ব্যাপারে জিন্নাহ তাকে পরামর্শ দিলেন, একজন চেয়ারম্যান হলে তিনি সঠিকভাবে দুই সীমান্তের লাভ-ক্ষতির ব্যাপারটি বুঝতে পারবেন এবং যথাযথ সমাধানও দিতে পারবেন। কিন্তু ৪০ কোটি জনগণের এই ভারতবর্ষকে ভাগ করতে মাত্র ৫ সপ্তাহ সময় দেওয়া হয়েছিল এই আইনজীবীকে1। বিশাল ভারতের ভৌগোলিক অবস্থা সম্পর্কে দূরে থাক, যে দেশকে তার কাছ কেটেকুটে দুভাগে ভাগ করার জন্য দেওয়া হলো, তার ঠিকঠাক মানচিত্রটিও তিনি পেলেন না।\nএ ধরনের কাজে পূর্ব অভিজ্ঞতা ছাড়াই নিয়োগ দেওয়া র‍্যাডক্লিফ কাজ শেষ করার সময় পেলেন ৫ সপ্তাহ; Source: theguardian.com\nবহু বছরের পুরাতন সেই মানচিত্রের সামনে বসে ধর্মকে সামনে রেখে লাইন টানা শুরু করলে যে মানবিক বিপর্যয় সৃষ্টি হতে পারে এই বিষয়ের ন্যূনতম কোনো ধারণাও ছিলো না। র‍্যাডক্লিফ লাইনের ফলে সৃষ্টি হয় হাজারো সমস্যা।\nএকজন র‍্যাডক্লিফ এবং ৫ সপ্তাহ সময়\nভারত ভাগ নিয়ে তাড়াহুড়া শুরুর প্রথম ইঙ্গিত পাওয়া যায় ১৯৪৭ এর ১২ জুন লর্ড মাউন্টব্যাটেনের কাছে জওহরলাল নেহেরুর পাঠানো চিঠিতে। এই চিঠিতে তিনি লিখেছিলেন 1–\n“The work of the Boundary Commissions is meant to be done fairly rapidly. If we complicate the issue at this stage, the work will be prolonged and final decision will be delayed. I imagine that if and when two States have been formed, those States will mutually consider modifications and variations of their frontiers so thatasatisfactory arrangement may be arrived at”\nপ্রথমে তাড়াহুড়া করে সীমান্তরেখা টেনে দিয়ে পরে পারস্পরিক সমঝোতার ভিত্তিতে যে সমাধানের কাল্পনিক স্বপ্ন নেহেরু দেখেছিলেন, তা ভারত-পাকিস্তানের ইতিহাসে আর হয়ে ওঠেনি কোনোদিন। ৫ সপ্তাহ সময়ে নির্ধারিত সীমান্তই কাল হয়ে দাঁড়ায় ভারতের ৪০ কোটি মানুষের জন্য। নেহেরুর ধারণা ছিলো, সীমান্ত নিয়ে গড়িমসি করতে করতে ব্রিটিশরা আবার ঘাড়ে চেপে না বসে। তাই সীমান্ত কমিশন যত দ্রুত রিপোর্ট দেবে, তত দ্রুত ব্রিটিশদের হাত থেকে ক্ষমতা ভারতীয়দের হাতে চলে আসবে। হাজার বছর ধরে বসবাস করে আসা মানুষগুলো যে সীমান্তের বেড়াজালে আটকে হঠাৎ করেই পর হয়ে যাবে, তা বুঝতেই হয়তো ভুল করে ফেলেছিলেন কংগ্রেস আর মুসলিম লীগের বাঘা বাঘা সব নেতারা। তাই অর্ধশতাব্দীর চেয়ে বেশি সময় কেটে গেলেও, সীমান্ত নিয়ে পারস্পরিক সমঝোতাটা আর হয়ে ওঠেনি ভারত-পাকিস্তানের মাঝে।\nভারতবাসীকে অ্যানেস্থেশিয়া দিলেন লর্ড মাউন্টব্যাটেন নিজেই\nবেঁধে দেওয়া সময়ের মধ্যে নানা ঝক্কি ঝামেলা পেরিয়ে ১৯৪৭ সালের ১২ আগস্ট সিরিল র‍্যাডক্লিফ তার রিপোর্ট তৈরি করেন। তিনি ঘোষণা দেওয়ার জন্য প্রস্তুত, কিন্তু মাউন্টব্যাটেন তা পিছিয়ে দিলেন। ১৪ আগস্ট পাকিস্তানের হাতে ক্ষমতা হস্তান্তর করা হলো, ১৫ আগস্ট ভারতের হাতে। কিন্তু আশ্চর্যের ব্যাপার, দুই দেশের মানুষ যখন স্বাধীনতার উল্লাস করছে, তারা তখনো জানে না, কোথায় তাদের সীমান্ত শেষ আর কোথায় তার শুরু। ১৭ আগস্ট প্রকাশিত হলো বহুল প্রত্যাশিত সেই র‍্যাডক্লিফের সীমান্ত কমিশনের রিপোর্টের গেজেটেড কপি। ভারতভাগের আসল ভয়াবহতার শুরু সেদিন থেকেই। ধীরে ধীরে সারা ভারত জুড়ে ব্যবচ্ছেদ শুরু হয়ে গেলো। সরকারি গেজেট থেকে জেলা-থানা গড়িয়ে যতই গ্রাম অবধি সেই সীমান্ত কমিশনের রিপোর্ট যেতে শুরু করলো, ততই যেন সাধারণ মানুষের হাহাকার বাড়তে লাগলো। সিএননের ভিডিওচিত্রে উঠে এসেছে লাখো মানুষের এই স্থানান্তরের খন্ডচিত্র।\nসাধের ঘরবাড়ি, সহায় সম্বল, জমিজমার উপর দিয়ে যেন র‍্যাডক্লিফ লাইনের স্টীম রোলার চলে গেলো। সীমান্ত পারাপার আর দুপাশে শত সহস্র স্থানে ছড়িয়ে ধর্মীয় সহিংসতা ৫ থেকে ১০ লাখ মানুষের মৃত্যুর কারণ হয়ে দাঁড়ায়। তাড়াহুড়োর সীমান্ত এতো মানুষের মৃত্যু বয়ে আনতে পারে, ব্যাপারটি মোটেই হয়তো প্রত্যাশিত ব্যাপার ছিলো না র‍্যাডক্লিফের কাছে। পাশাপাশি ভারতের বিভিন্ন অঞ্চলের জনসংখ্যার সঠিক বণ্টন নিয়ে ধারণা না থাকায় এতো বিপুল পরিমাণ মানুষের যে বাস্তুচ্যুতি ঘটতে পারে, তা কল্পনার বাইরেই থেকে যায় সীমান্ত কমিশনের।\nদেশভাগের ফলে র‍্যাডক্লিফ লাইনের আশেপাশেই সহিংসতা বেশি দেখা গেছে; Source: Wikimedia Commons\n১৪ আর ১৫ আগস্ট যথাক্রমে স্বাধীন রাষ্ট্র হিসেবে প্রতিষ্ঠা হওয়ার আনন্দে অচেতন হয়ে যাওয়া পুরো ভারতবাসীর যন্ত্রণা বাড়তে থাকে ক্রমেই। জায়গাজমি ও বসতভিটা রেখে হিন্দু এবং শিখ ধর্মাবলম্বীরা পাড়ি জমাতে থাকেন ভারতে আর মুসলমানেরা পাকিস্তানে। পাঞ্জাব, বাংলা, উত্তর প্রদেশ, বিহার, কাশ্মীর সহ র‍্যাডক্লিফ লাইনের আশেপাশের এলাকাগুলোতে উত্তেজনা বাড়তে থাকে। শুধু ব্রিটিশ হিসেব অনুযায়ী, ভারত জুড়ে তখন ৬০০ শরণার্থী শিবির গড়ে ওঠে।\nসব হারিয়ে শূন্য মানুষগুলো আশ্রয়ের শেষ জায়গা হয়ে ওঠে শরণার্থী শিবির; Source: newyorker.com\nপ্রকৃত সংখ্যা হয়তো ছাড়িয়ে গেছে হাজারের কোঠাও। এই শিবিরগুলোতে মানুষেরা এক দেশ থেকে অন্য দেশে যাবার সময় কিংবা নতুন দেশে গিয়ে আশ্রয় নেয়। সাম্প্রদায়িক দাঙ্গা আর এই স্থানান্তরের সময় কম করে হলেও সত্তর হাজার নারী শিকার হয়েছেন যৌন নিপীড়নের। অনেক ধর্মীয় আর শিক্ষা প্রতিষ্ঠান ব্যাপকভাবে ক্ষতিগ্রস্ত হয়েছিলো।\nপাকিস্তানগামী সেই বিখ্যাত ট্রেন, যেটি পরিচিত ‘Train to Pakistan’ নামে; Source: dawn.com\nদেশভাগের প্রস্তুতির সময় মাউন্টব্যাটেনকে এক সাংবাদিক দেশভাগের পরে এই হৃদয়বিদারক পরিস্থিতি সৃষ্টি হতে পারে কিনা এই মর্মে প্রশ্ন করেছিলেন। বরাবরের মতো মাউন্টব্যাটেন আশা করেছিলেন, এমন কিছু হওয়ার সম্ভাবনা অনেক কম আর সৃষ্টি হলেও দুই দেশের সরকার হয়তো সমঝোতার মাধ্যমে তা সমাধান করে নিতে পারবে। কিন্তু এই সমঝোতার সুবাতাস আর ভারতীয় উপমহাদেশে বয়ে যায়নি কোনোদিন।\nদেশভাগের ফলে ঠিক কত মানুষ মারা গেছে তার নেই কোনো সঠিক পরিসংখ্যানও; Source: pinimg.com\nসমঝোতা হয়নি, বরং সমস্যা বেড়েছে\nসদ্য স্বাধীন হওয়া দু দেশের মধ্যে ক্রমেই তিক্ততা বাড়তে থাকে। জম্মু কাশ্মীর নিয়ে স্বাধীন হওয়ার মাস দুয়েকের মধ্যে যুদ্ধ শুরু হয়ে যায় ভারত আর পাকিস্তানের। ১৯৪৭ সালের ২২ অক্টোবর শুরু হওয়া যুদ্ধ চলে ১ জানুয়ারি ১৯৪৯ পর্যন্ত।\nসমোঝোতার বদলে স্বাধীন হওয়ার দুই মাসের মধ্যেই বেঁধে যায় যুদ্ধ; Source: quora.com\n১৯৬৫, আর সর্বশেষ ১৯৯৯ সালে কাশ্মীরের কারগিলে ভারত পাকিস্তানের মধ্যে যুদ্ধ বাঁধে। স্বাধীনতার এতো বছর পরেও সমাধান হয়নি সীমান্তজনিত অনেক সমস্যার। তাই তাড়াহুড়া করে নির্ধারণ করা সীমান্ত ক্ষণে ক্ষণে দুই প্রতিবেশীর রক্ত ঝরিয়ে যাচ্ছে।\nর‍্যাডক্লিফ থেকে স্যার র‍্যাডক্লিফ\nর‍্যাডক্লিফ তার নিজের কাজের ফলাফলের খানিকটা নিজের চোখেই দেখে গিয়েছিলেন। বিবিসির কাছে এক সাক্ষাৎকারে তিনি নিজেই বলেছিলেন, “অন্তত ৮ কোটি মানুষ আমাকে দেখবে ক্ষোভ নিয়ে”। তাই আর কোনোদিন ভারত কিংবা পাকিস্তানে না ফিরবার দৃঢ় পণ করে ফিরে গেলেন নিজ দেশে।\nর‍্যাডক্লিফে লাইন সূচনা করেছে পৃথিবীর ভয়ংকরতম সীমান্তগুলোর; Source: pinimg.com\nব্রিটেনে ফিরে এই বিশাল কাজ অল্প সময়ের মধ্যে সমাধান করার কৃতিত্বস্বরূপ পেলেন নাইটহুড। কিন্তু স্যার সিরিল র‍্যাডক্লিফের টানা লাইন আর তড়িঘড়ি করে নির্ধারণ করা সীমান্ত আজও ভারতবর্ষের বুকে রয়ে গেছে দগদগে ক্ষতের মতো।\nদেশভাগ নিয়ে বিস্তারিত জানতে দেখুন যশোবন্ত সিংহ-এর লেখা 'জিন্না: ভারত দেশভাগ স্বাধীনতা' বইটি।\nSingh, Jaswant (2009). Jinnah: India, Partition, Independence, Issue 1; page: 417-427


চাঁদপুর পৌরসভা নির্বাচন স্থগিত\nবিএনপির প্রার্থী মারা যাওয়ায় চাঁদপুর পৌরসভার নির্বাচন স্থগতি করেছে নির্বাচন কমিশন (ইসি)। গতকাল বিকেলে নির্বাচন স্থগিত-সংক্রান্ত প্রজ্ঞাপন জারি করা হয়েছে। গত শুক্রবার মেয়র পদে নির্বাচন স্থগিত করা হলেও সোমবার সব পদের নির্বাচন স্থগিত করা হয়েছে। আগামী ২৯ মার্চ এ নির্বাচন...\nচাঁদপুর পৌরসভা নির্বাচন আগামী ২৯ মার্চ। মনোনয়নপত্র দাখিলের শেষ তারিখ ২৭ ফেব্রুয়ারি। নির্বাচন কেন্দ্র করে মেয়রপ্রার্থী চূড়ান্ত করেছে প্রধান দুই প্রতিদ্বন্দ্বী দল আওয়ামী লীগ ও বিএনপি। সেই সাথে ইসলামী আন্দোলন বাংলাদেশ। নির্বাচনে আওয়ামী লীগের মেয়র প্রার্থী হিসেবে সাবেক ছ্ত্রালীগ নেতা...\nচাঁদপুর পৌরসভা নির্বাচন আগামী ২৯ মার্চ অনুষ্ঠিত হবে। ১৬ ফেব্রুয়ারি ঢাকায় নির্বাচন ভবনে আয়োজিত এক সংবাদ সম্মেলনে চট্টগ্রাম সিটি কর্পোরেশনসহ চাঁদপুর পৌরসভা নির্বাচনের তফসিল ঘোষণা করেন নির্বাচন কমিশন সচিব মো. আলমগীর। চাঁদপুর জেলা নির্বাচন কর্মকর্তা মো. হেলাল উদ্দিন দৈনিক ইনকিলাবকে বলেন,...\nচলতি মাসের শেষের দিকে চাঁদপুর পৌরসভা নির্বাচনের তফসিল ঘোষণা হতে পারে, এমন আভাস দিয়েছেন জেলা নির্বাচন কর্মকর্তা মোঃ হেলাল উদ্দিন খান। তিনি জানান, রমজান মাস আসার আগেই মেয়াদোত্তীর্ণ পৌরসভার নির্বাচন করতে চাচ্ছে নির্বাচন কমিশন। ৬ ফেব্রুয়ারি নির্বাচন কমিশনের বৈঠক রয়েছে।...\nএখন থেকে সিটি-পৌরসভা নির্বাচন ইভিএমে\nএখন থেকে সব সিটি কর্পোরেশন ও পৌরসভা নির্বাচন ইলেকট্রনিক ভোটিং মেশিনের (ইভিএম) মাধ্যমে হবে। যেখানে উপজেলা পরিষদ বা ইউনিয়ন পরিষদে ভৌগোলিক কিছু বিচ্ছিন্নতা আছে, কম্প্যাক্ট এরিয়া নয় সেগুলো বাদে, যেগুলোতে বিদ্যুৎ আছে এবং যোগাযোগ ব্যবস্থা ভালো সেসব উপজেলায় ইউনিয়ন পরিষদ...\nপ্রায় ৮ বছর পরে আজ পটুয়াখালী পৌরসভার নির্বাচন অনুষ্ঠিত হয়েছে। উৎসবমুখর,এবং সুষ্ঠু সুন্দর পরিবেশের মধ্য দিয়ে সকাল ৮ টা থেকে বিকেল ৪ টা পর্যন্ত এ ভোট গ্রহন চলে।সকালে দূর্যোগপূর্ন আবহাওয়া উপেক্ষা করে ভোটকেন্দ্রগুলিতে ভোটাররা আসতে শুরু করে সকাল ১০ টার...\nঝিনাইদহের কালীগঞ্জ পৌরসভার মেয়র পদে উপ-নির্বাচনে আওয়ামলীগের অআশরাফুল আলম আশরাফ নির্বাচিত হয়েছেন। আশরাফুল আলম নৌকা প্রতিকে ১১ হাজার ৫৮৯ ভোট পেয়ে বিজয়ী হয়েছেন। তার নিকটতম প্রতিদ্বন্দি মোস্তাফিজুর রহমান বিজু মোবাইল প্রতিকে পেয়েছে ৩ হাজার ৯৮৮ ভোট। প্রথম শ্রেনির এই পৌরসভায়...


৮৪ সালের নির্বাচনি সীমানায় ফিরতে চায় বিএনপি\nপ্রকাশের সময় : June 19, 2017, 12:01 am\nআপডেট সময় : June 19, 2017 at 12:01 am\nকিরণ সেখ: ১৯৮৪ সালের নির্বাচনি সীমানায় ফিরতে চায় বিএনপি। এজন্য নির্বাচনি আসনগুলো পুনর্বিন্যাস করে করে আগের অবস্থায় ফিরিয়ে নিতে চায় দলটি।\nগতকাল রোববার রাজধানীর আগারগাঁওয়ে নির্বাচন কমিশন ভবনে সিইসি কার্যালয়ে প্রায় ১ ঘন্টাব্যাপি প্রধান নির্বাচন কমিশনার কে এম নুরুল হুদা সঙ্গে সাক্ষাৎ করে তাদের এ অবস্থান জানায়।\nবৈঠক শেষে সাংবাদিকদের এ কথা জানিয়ে বিএনপির স্থায়ী কমিটির সদস্য ড. খন্দকার মোশাররফ হোসেন বলেন, , সংসদীয় আসনের সীমানা পুনর্র্নিধারণ করে ১৯৮৪ সালে গেজেট প্রকাশিত হয়েছে। ওই সংসদীয় আসন অনুযায়ী, ১৯৮৬ থেকে ২০০১ সাল পর্যন্ত জাতীয় সংসদ নির্বাচন অনুষ্ঠিত হয়েছে। ওই সব সংসদীয় আসন নিয়ে কোনও রাজনৈতিক দলের আপত্তি ছিল না।\nখন্দকার মোশাররফ হোসেন জানান, ২০০৮ সালের আগে যেসব সংসদীয় আসন নিয়ে নির্বাচন হতো সেই মোতাবেক আগামী জাতীয় সংসদ নির্বাচনের আগে সীমানা পুনর্নিধারণের জন্য আমরা সিইসি’র কাছে দাবি জানিয়েছি। প্রধান নির্বাচন কমিশনার নূরুল হুদা বললেন, আমরা কিছুটা পরিবর্তন করতে চাই।\nতিনি অভিযোগ করেন, ১/১১ সরকারের সময় যে নির্বাচন কমিশন ছিল তাদের কাছে কোনো দল বা গোষ্ঠী বা সুশীল সমাজ কারো কোনো দাবি ছিল না। কোনো দাবি না থাকা সত্ত্বেও তারা নিজেরা যে পুনর্বিন্যাসটা করেছে তাতে অনেক অসামঞ্জস্যতা আছে।\nবিএনপি এ নেতা বলেন, ইসির হাতে নির্বাচনের আগে সীমানা পুনর্নিধারণের ক্ষমতা আছে। তাই ১৩৩টি আসনে যে অসামঞ্জস্যতা আছে তা দূর করে ৩০০ আসন পুনর্বিন্যাস করার জন্য আমরা কমিশনের কাছে দাবি জানিয়েছি।\nএ বিষয়ে কে এম নূরুল হুদা সাংবাদিকদের বলেন, বিএনপি প্রতিনিধি দলের সঙ্গে সীমানা পুনর্নিধারণ নিয়ে কথা হয়েছে। সীমানা পুনর্নিধারণ নিয়ে তারা ১৯৮৪ সালের যে সীমানা পুনর্নিধারণ করা হয়েছিল, সেই নীতিতে ফিরে যাওয়ার কথা বলেছেন।\nতিনি বলেন, আমরা তাদের সঙ্গে আন্তরিকভাবে এবিষয়ে আলোচনা করেছি। আমাদেরও কিছু চিন্তা-ভাবনা থাকবে। আমাদের যে নির্বাচনি রোডম্যাপ আছে সেখানে সীমানা পুনর্নিধারণের বিষয়টি আছে। এ বিষয়ে আমরা চিন্তা-ভাবনা করবো।\nতবে সিইসি বলেন, আমরা এই মুহূর্তে বলতে পারব না যে, আমরা ৮৪ তে থাকবো। ২০০৮ সালে যেটা ছিল সেটায় থাকবো না কী ২০১৪ এর নির্বাচনে যেটা ব্যবহার করা হয়েছে সেটা ব্যবহার করবো। তবে হ্যাঁ, সীমানা পুনর্নিধারণের ক্ষেত্রে আমরা কিছুটা পরিবর্তন আনতে চাই।\nবৈঠকে বিএনপির স্থায়ী কমিটির সদস্য ড. আব্দুল মঈন খান, চেয়ারপারসনের উপদেষ্টা আব্দুর রশীদ সরকার ও ক্যাপ্টেন সুজাউদ্দিন উপস্থিত ছিলেন।\nসিইসির সাথে ছিলেন নির্বাচন কমিশনার মাহাবুব তালুকদার, মো. রফিকুল ইসলাম, কবিতা খানম, ব্রিগেডিয়ার জেনারেল (অব.) শাহাদাত হোসোন চৌধুরী, ইসি সচিব মোহাম্মদ আব্দুল্লাহ্। সম্পাদনা-হুমায়ুন কবির খোকন


‘বেবি লীগ’ তাহলে হচ্ছে না! | আমাদের সময়.কম – AmaderShomoy.com\n‘বেবি লীগ’ তাহলে হচ্ছে না!\nপ্রকাশের সময় : December 25 2017 02:47 AM\nআপডেট সময় : December 25 2017 02:49 AM\nডেস্ক রিপোর্ট : বন্দরনগরী চট্টগ্রামের ব্যস্ততম মুরাদপুর। গতকাল (রোববার) তখন সকাল সাড়ে ৭টা। যাত্রী ছাউনীর পাশে একটি মিনিবাস অপেক্ষা করছে। ব্যাংক কর্মীদের নিয়মিত ভাড়ায় চালিত মিনিবাসটি যাবে নাজিরহাট। আরও কয়েকজনের জন্য অপেক্ষা। এই ফাঁকে খোঁশ-গল্পের সময় এক ব্যাংক কর্মকর্তা বললেন, ‘ভাই, ছাত্রলীগের স্কুল কমিটি গঠন করা তো আর হচ্ছে না।\nমন্ত্রী ওবায়দুল কাদের ‘না’ করে দিয়েছেন’। আরেকজন বললেন, ‘চিন্তাটা বেশ ভালই। সময় থাকতে নেতাদের বোধোদয় হলো’। তখন একজন মহিলা ব্যাংক কর্মকর্তা জানতে চাইলেন, ‘এই যে ছাত্রলীগের স্কুল কমিটি গঠনের কথাটা বলা হয়, তার নাম কী ঠিক করা হয়েছিল? সেটার কী বাংলাদেশ বেবী লীগ নাম দেয়া হতো? কারণ স্কুল ও কেজি স্কুলে যারা পড়াশোনা করে তারা বয়সের হিসাবে শিশুই তো’। ভদ্রমহিলার কথায় গাড়ির আরোহীদের মাঝে হাসির রোল পড়ে গেল। ‘শিক্ষা, শান্তি ও প্রগতি’ শ্লোগানধারী বঙ্গবন্ধু শেখ মুজিবুর রহমানের নিজ হাতে গড়া বাংলাদেশ ছাত্রলীগের সুদীর্ঘ পথচলায় এবারই প্রথম আওয়ামী লীগের এই অঙ্গ সংগঠনের নেতারা স্কুল কমিটি গঠন করার উদ্যোগটি গ্রহণ করতে যাচ্ছিলেন। এ নিয়ে গত এক মাস ধরে রাজনীতি সচেতন সাধারণ মানুষের মাঝে প্রকাশে এবং আড়ালে ব্যাপক সমালোচনার ঝড় বয়ে যাচ্ছিল।\nবিশেষত দেশের সাধারণ অভিভাবক মহলে এ ব্যাপারে সীমাহীন উদ্বেগ-উৎকণ্ঠা বিরাজ করে আসছিল। দেশের শিশু-কিশোরদের পাঠশালা স্কুলগুলোর শিক্ষার পরিবেশ বিষিয়ে এমনকি ভয়ঙ্কর হয়ে উঠতে পারে এমনটি শঙ্কা ব্যক্ত করা হয় সচেতন বিভিন্ন মহল থেকে। কেননা স্কুল পড়–য়া ৫ থেকে ১৬ বছর বয়সী একজন কোমলমতি শিশু-কিশোর, কিশোরীর পক্ষে ‘ছাত্র রাজনীতি’র খাতায় নাম লিখানো এবং শিক্ষাঙ্গনে রাজনীতি করা আদৌ কী সম্ভব? বিশ্বের কোন দেশে শিশু-ছাত্র রাজনীতির কী কোনো নজির আছে? নাকি বাংলাদেশই সেই ‘নজির’ স্থাপন করতে চায়!\nঅবশেষে আওয়ামী লীগের সাধারণ সম্পাদক সড়ক পরিবহন ও সেতু মন্ত্রী ওবায়দুল কাদেরের বক্তব্য থেকে সাধারণ জনমনে স্বস্তির উদ্রেক হলো। তিনি বাংলাদেশ ছাত্রলীগের স্কুল কমিটি গঠনের বিষয়টি নাকচ করে দিয়ে সাফ বলেছেন, তার কোনো প্রয়োজন নেই। তিনি আওয়ামী লীগের অঙ্গ সংগঠন ছাত্রলীগের স্কুল কমিটি করার ঘোষণার সমালোচনা করে বলেছেন, স্কুল কমিটির ধারণাটাই সঠিক হয়নি। কলেজ, বিশ্ববিদ্যালয়ে ছাত্র রাজনীতি থাকবে। কিন্তু তাই বলে স্কুল পর্যায়ের কমিটি করার দরকার নেই। গত শনিবার বাংলা একাডেমিতে ছাত্রলীগের উদ্যোগে এক আলোচনা সভায় ওবায়দুল কাদের আরও বলেন, ‘স্কুলে ছাত্রলীগের কমিটি করে এখন অহেতুক সমালোচনা ডেকে আনার দরকার নেই। স্কুলের ছেলে-মেয়েরা পিঠে বই পুস্তকের বোঝা নিয়ে যেন মরুভূমির পথ বেয়ে চলছে। বাচ্চাগুলোকে দেখলে এমনই মনে হয়। তারপর আবার রাজনীতির আরেক বোঝা? দরকার নেই এসবের’।\nবাংলাদেশ ছাত্রলীগ এদেশের একটি ঐতিহ্যবাহী ছাত্র সংগঠন। ১৯৪৮ সালের ৪ জানুয়ারি তৎকালীন পূর্ব পাকিস্তান মুসলিম ছাত্রলীগ গঠিত হয়। যা বাংলাদেশ ছাত্রলীগের পূর্বসূরী ছাত্র সংগঠন। বঙ্গবন্ধু শেখ মুজিবুর রহমানের বলিষ্ঠ ও দূরদর্শী নেতৃত্বে ব্যাপকতা, বিস্তৃতি লাভ করে। দিন দিন জনপ্রিয়তাও অর্জন করে। তাঁর নেতৃত্বে বাংলাদেশ ছাত্রলীগের ইতিহাস গৌরব, ঐতিহ্য, সংগ্রাম ও সাফল্যমন্ডিত। ১৯৪৮ সাল থেকে শুরু করে সাম্প্রতিক সময় পর্যন্ত দেশ ও জনগণের স্বার্থরক্ষায় প্রতিটি আন্দোলন সংগ্রামে বাংলাদেশ ছাত্রলীগ অগ্রণী ভূমিকা পালন করে আসছে। শুধুই তাই নয়; ছাত্রলীগের সাবেক সভাপতি, সাধারণ সম্পাদকসহ বিভিন্ন পর্যায়ের নেতৃবৃন্দ জাতীয় নেতৃত্বের আসনে গুরুদায়িত্ব পালন করেছেন এবং আজও করছেন।\n১৯৪৮ সালের ৪ জানুয়ারি ঢাকা বিশ্ববিদ্যালয়ের ফজলুল হক হলের অ্যাসেম্বলি হলে তৎকালীন তাগড়া-তরুণ নেতা শেখ মুজিবের প্রেরণা ও পৃষ্ঠপোষকতায় এক ঝাঁক মেধাবী ও প্রগতিশীল ভাবাদর্শের ছাত্রনেতাদের অংশগ্রহণে অনুষ্ঠিত সভার মধ্য দিয়ে এ সংগঠনটি প্রতিষ্ঠা লাভ করে। ছাত্রলীগের প্রথম আহŸায়ক ছিলেন নাঈমউদ্দিন আহমেদ। ছাত্রলীগ সাংগঠনিক কার্যক্রম শুরু করার পর এর সভাপতি মনোনীত হন দবিরুল ইসলাম। ছাত্রলীগের প্রতিষ্ঠাতা সাধারণ সম্পাদক ছিলেন খালেক নেওয়াজ খান।\nবাংলাদেশ ছাত্রলীগ ১৯৫২ সালের ভাষা আন্দোলন, ১৯৬২ এর শিক্ষা কমিশন আন্দোলন, ১৯৬৬ সালের ছয় দফা আন্দোলন, ১৯৬৯ সালের গণঅভ্যূত্থান এবং এগারো দফা আন্দোলন, বাংলাদেশের স্বাধীনতা যুদ্ধসহ বিভিন্ন রাষ্ট্রীয় স্বাধীকার আন্দোলনে অংশগ্রহণ। ১৯৭১ সালে বাংলাদেশের স্বাধীনতার মহান যুদ্ধে ছাত্রলীগ মুজিব বাহিনী গঠন করে এবং যুদ্ধে অংশগ্রহণ ও বাংলাদেশের ভূমিকা পালন করে।\nঅন্যদিকে শিক্ষা, শান্তি ও প্রগতির মূল আদর্শ থেকে বিচ্যুতির বিভিন্ন ঘটনা-অঘটনের কারণে সারাদেশে ছাত্রলীগের নেতিবাচক কর্মকান্ড জনমনে প্রবল সমালোচনার বিষয়ে পরিণত হয়েছে। ছাত্রলীগের বিরুদ্ধে বিভিন্ন সময়ে ধ্বংসাত্মক কার্যকলাপের অভিযোগ রয়েছে অনেক। দেশের বিভিন্ন স্থানে সহিংসতা, শিক্ষা প্রতিষ্ঠান বা ক্যাম্পাস দখল, গ্রæপিং, চাঁদবাজি, দখলবাজি, ভূমিদখল, ধর্ষণ, চাঁদাবাজি, এমনকি নিজ দলীয় নেতা-কর্মীকে খুন, যৌন সন্ত্রাসসহ হরেক অভিযোগের আঙ্গুল ছাত্রলীগের দিকেই। জাহাঙ্গীরনগর বিশ্ববিদ্যালয় ক্যাম্পাসের সেই দুর্ধর্ষ ছাত্রলীগ নেতা-ক্যাডার জসিমউদ্দিন মানিক ১শ’ জন ছাত্রীকে ধর্ষণের ‘সেঞ্চুরি উৎসব’ পালনের ঘটনাবলীতে আজও গা-শিউড়ে ওঠে। এসব কর্মকান্ড আজ ছাত্রলীগের ইমেজ বিনষ্ট শুধু নয়; সংগঠনটিকে সম্পদে নাকি আপদে পরিণত করেছে তা নিয়ে আওয়ামী লীগের প্রথম সারির নেতারাও চিন্তিত।\nএই প্রেক্ষাপটে ছাত্রলীগের স্কুল কমিটি গঠনের পদক্ষেপ থেকে পিছিয়ে আসার বিষয়টি সাধারণ জনগণের কাছে প্রশংসা এবং স্বস্তির সাথেই উচ্চারিত হচ্ছে। চট্টগ্রামের বিভিন্ন পর্যায়ের নেতৃবৃন্দের সাথে আলাপকালে তারা বলেছেন, ওবায়দুল কাদের অবশেষে বিষয়টি পরিস্কার করে বক্তব্য দেয়াটা হয়েছে সময়োচিত এবং সুচিন্তিত। তবে সেই সঙ্গে বৃহত্তর চট্টগ্রাম অঞ্চলের বিভিন্ন স্থানে ক্ষমতাসীন দল হিসেবে আওয়ামী লীগের কোনো কোন স্থানীয় নেতা বা ক্যাডারের ছত্রছায়ায় ইতোমধ্যে ব্যাঙের ছাতার মতো ‘পিতা মুজিব সংগঠন’সহ হরেক বাহারী নামের যেসব সংগঠন-সমিতি গড়ে উঠেছে সেগুলোকে থামাতে এখনই দলের নীতি-নির্ধারকদের উদ্যোগী হওয়া উচিৎ হবে। অন্যথায় এহেন নামের মওসুমী সংগঠনের জোয়ার বাড়তেই থাকবে। ইনকিলাব


সেঞ্চুরিয়ন ইউনিভার্সিটি - উইকিপিডিয়া\nএই নিবন্ধটি অত্যন্ত সংক্ষিপ্ত। অনুগ্রহ করে নিবন্ধটি সম্প্রসারণ করে উইকিপিডিয়াকে সাহায্য করুন। অন্যথায়, এটি অপসারণের জন্য বিবেচিত হতে পারে। (মে ২০১৫)\nসেঞ্চুরিয়ন ইউনিভার্সিটি অফ টেকনোলজি এ্যাণ্ড ম্যানেজমেন্ট\nসেঞ্চুরিয়ন ইউনিভার্সিটির সীল\nজ্ঞানের মাধ্যমে সংযুক্তীকরণ\nএস. সি. জামির \nঅধ্যাপক হরিবন্ধু পাণ্ডা\nপারলাখেমুন্দি এবং ভুবনেশ্বর\nইউজিসি এবং অল ইন্ডিয়া কাউন্সিল ফর টেকনিক্যাল এডুকেশন\nসেঞ্চুরিয়ন ইউনিভার্সিটি অফ টেকনোলজি এ্যাণ্ড ম্যানেজমেন্ট বা সেঞ্চুরিয়ন ইউনিভার্সিটি (ইংরেজি: Centurion University of Technology and Management) ভারতের ওড়িশা রাজ্যের একটি বেসরকারী বিশ্ববিদ্যালয়।\n↑ "বেসরকারী বিশ্ববিদ্যালয়সমূহ"। ইউজিসি। ইউজিসি। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ০৬ এপ্রিল ২০১৫। এখানে তারিখের মান পরীক্ষা করুন: |সংগ্রহের-তারিখ= (সাহায্য)\n↑ ক খ "গভর্ণিং বোর্ড"। সেঞ্চুরিয়ন ইউনিভার্সিটি। ১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ০৬ এপ্রিল ২০১৫। এখানে তারিখের মান পরীক্ষা করুন: |সংগ্রহের-তারিখ= (সাহায্য)\n↑ "বেসরকারী বিশ্ববিদ্যালয়গুলোর পরিদর্শনের রিপোর্ট - সেঞ্চুরিয়ন ইউনিভার্সিটি" (PDF)। ইউজিসি। ইউজিসি। ১ জুলাই ২০১৪ তারিখে মূল (PDF) থেকে আর্কাইভ করা। সংগ্রহের তারিখ ০৬ এপ্রিল ২০১৫। এখানে তারিখের মান পরীক্ষা করুন: |সংগ্রহের-তারিখ= (সাহায্য)\nসেঞ্চুরিয়ন ইউনিভার্সিটির স্বীকৃত ফেসবুক পৃষ্ঠা\nসেঞ্চুরিয়ন ইউনিভার্সিটির কেরিয়ার ডেভেলপমেন্ট সেন্টারের স্বীকৃত ফেসবুক পৃষ্ঠা\nসেঞ্চুরিয়ন ইউনিভার্সিটির স্বীকৃত টুইটার হ্যাণ্ডল\n'https://bn.wikipedia.org/w/index.php?title=সেঞ্চুরিয়ন_ইউনিভার্সিটি&oldid=3838825' থেকে আনীত


নিজেকে সামলে পারলেন না,কাঁদলেন কেয়ার্নস! | দ্যা গ্লোবাল নিউজ ২৪\nস্পোর্টস ডেস্কঃ অবশেষে নির্দোষ প্রমাণিত হলেন ক্রিস কেয়ার্নস। আর ইংলিশ সাউথওয়ার্ক ক্রাউন কোর্টের এ রায় শুনে নিজেকে সামলে রাখতে পারলেন না নিউজিল্যান্ডের এ অলাউন্ডার। দীর্ঘ পাঁচ বছর অভিযোগের বোঝা বয়ে বেড়ানো দীর্ঘকায় এ ক্রিকেটার কাল প্রকাশ্যেই কেঁদে ফেলেন। বলেন, এই পাঁচ বছর আমি জ্বলে জ্বলে ঝলসে গেছি। আট সপ্তাহের বেশি সময় ধরে পরিচালিত বিচার প্রক্রিয়া শেষে বিচারকরা ম্যাচ ফিক্সিং মামলায় কেয়ার্নসকে নির্দোষ ঘোষণা করেন।\nএছাড়া তার বন্ধু ও উপদেষ্টা অ্যান্ড্র ফিচ-হল্যান্ডও মামলা ভিন্নখাতে নেয়ার অভিযোগ থেকে নিষ্কৃতি পান। সাংবাদিকরা কেয়ার্নসের প্রতিক্রিয়া জানতে চাইলে বলেন, আমি এখন বিপর্যস্ত, ক্লান্ত। সত্যি বলতে আমি কেবল বাড়ি ফিরতে চাই, মিলিত হতে চাই পরিবারের সঙ্গে। তবে আমি এখন নির্ভার এবং খুশি। সুনামের কথা যদি বলেন, আমি ক্ষতবিক্ষত হয়ে গেছি।\nজ্বলে সম্পূর্ণভাবে ছারখার হয়ে গেছি। আমি জানতাম বিচারকরা সত্যটাই দেখতে পাবেন। ২০০৮ সালে ভারতীয় প্রিমিয়ার ক্রিকেট লীগে খেলার সময় ম্যাচ পাতানোর অভিযোগ আনা হয় কিউই ক্রিকেটের অন্যতম সেরা অলরাউন্ডার কেয়ার্নসের বিপক্ষে। তিনি জানান, অস্ট্রেলিয়ায় তার বর্তমান বাড়িতে ফিরে গিয়ে ক্রিকেট জগতে কোনো কাজ বেছে নেবেন।\nPrevious : খালেদা জিয়ার জামিন মঞ্জুর!\nNext : ‘চট্টগ্রামের চেহারা পালটে যাবে’


তনুকে ধর্ষণের পর হত্যার আজ ৩ বছর পার হলে খুনিরা অধরা - abcbangla71.com\nতনুকে ধর্ষণের পর হত্যার আজ ৩ বছর পার হলে খুনিরা অধরা\nপ্রকাশিত হয়েছেঃ 12:44 PM, 20 March 2019\nকুমিল্লা সংবাদদাতা: আজ ২০ মার্চ কুমিল্লা ভিক্টোরিয়া সরকারি কলেজের ইতিহাস বিভাগের মেধাবী ছাত্রী ও নাট্যকর্মী সোহাগী জাহান তনু হত্যাকাণ্ডের ৩ বছর। দীর্ঘ ৩ বছরেও তনুর ঘাতকদের শনাক্ত করতে পারেনি তদন্তকারী সংস্থা সিআইডি। এ নিয়ে ক্ষুব্ধ ও হতাশ তনুর পরিবার, সহপাঠী ও প্রতিবাদী মহল। তারা বলছেন, ক্ষমতাধর হলে বুঝি তারা আইনের উর্দ্ধে থাকেন ? তা না হলে কেন এই কালক্ষেপন ?\nতনুর মা আনোয়ারা বেগম বলেন, সিআইডির কর্মকর্তারা প্রথম থেকেই বলে আসছেন তারা সহসা ঘাতকদের শনাক্ত করে আইনের আওতায় নিয়ে আসবেন। তাদের এমন আশ্বাসের কথা শুনে শুনে ৩টি বছর পার হয়ে গেল, কিন্তু আশার আলো এখনও দেখছি না, দেখব কিনা তাও জানি না। গত এক বছর ধরে সিআইডি কর্মকর্তাদের কোনো খবর নেই। মৃত্যুর আগে আমি আমার একমাত্র মেয়ের হত্যাকারীদের দেখে যেতে পারব কিনা জানি না।\nতবে এখন আমার একটাই ইচ্ছা প্রধানমন্ত্রীর সঙ্গে দেখা করে এ বিষয়ে কিছু কথা বলতে চাই। আমার আবেগ ও কষ্টটা ওনার (প্রধানমন্ত্রী) কাছে বলতে চাই। কারণ তিনিও একজন মা। একজন মা বোঝেন সন্তান হারানোর বেদনা।\nতিনি বলেন, এখনো তনুর পুরাতন জামা-কাপড়ে যেন তার গন্ধ খুঁজে পাই। গভীর রাতে বাসার বাইরে আওয়াজ হলেই যেন মনে হয় আমার তনু ফিরে এসেছে।\n২০১৬ সালের ২০ মার্চ সন্ধ্যায় কুমিল্লা সেনানিবাসের ভেতরে টিউশনি করাতে গিয়ে আর বাসায় ফেরেনি তনু। অনেক খোঁজাখুঁজির পর রাতে তনুদের বাসার অদূরে সেনানিবাসের ভেতরের একটি জঙ্গলে তার মরদেহ পায় স্বজনরা। পরদিন তার বাবা কুমিল্লা ক্যান্টনমেন্ট বোর্ডের অফিস সহায়ক ইয়ার হোসেন বাদী হয়ে অজ্ঞাতনামা ঘাতকদের বিরুদ্ধে কোতোয়ালি মডেল থানায় হত্যা মামলা দায়ের করেন।\nথানা পুলিশ ও ডিবির পর ২০১৬ সালের ১ এপ্রিল থেকে মামলাটির তদন্তের দায়িত্ব পায় সিআইডি। এদিকে দুই দফা ময়নাতদন্তে কুমিল্লা মেডিকেল কলেজ হাসপাতালের ফরেনসিক বিভাগ তনুর ‘মৃত্যুর সুস্পষ্ট কারণ’ উল্লেখ করেনি। শেষ ভরসা ছিল ডিএনএ রিপোর্ট। ২০১৭ সালের মে মাসে সিআইডি তনুর জামা-কাপড় থেকে নেওয়া নমুনার ডিএনএ পরীক্ষা করে তিনজন পুরুষের শুক্রানু পাওয়ার কথা গণমাধ্যমকে জানিয়েছিল। পরে সন্দেহভাজনদের ডিএনএ ম্যাচিং করার কথা থাকলেও তা করা হয়েছে কিনা এ নিয়েও সিআইডি বিস্তারিত কিছু বলছে না।\nসর্বশেষ সন্দেহভাজন হিসেবে তিনজনকে ২০১৭ সালের ২৫ অক্টোবর থেকে ২৭ অক্টোবর পর্যন্ত সিআইডির একটি দল ঢাকা সেনানিবাসে জিজ্ঞাসাবাদ করে। জিজ্ঞাসাবাদ করা ব্যক্তিরা তনুর মায়ের সন্দেহ করা ব্যক্তি বলেও সিআইডি জানিয়েছিল। তবে তাদের নাম জানানো হয়নি।\nএকই সালের ২২ নভেম্বর ঢাকা সিআইডি কার্যালয়ে তনুর বাবা ইয়ার হোসেন, মা আনোয়ারা বেগম, চাচাতো বোন লাইজু ও চাচাতো ভাই মিনহাজকে দিনভর পুরানো বিষয়গুলো জিজ্ঞেস করেন ঢাকা সিআইডির কর্মকর্তারা। এরপর থেকে তনুর পরিবারের সদস্যরা মামলার বিষয়ে কিছুই জানেন না এবং তদন্তকারী সংস্থাও তাদের কিছু জানাচ্ছে না বলে সাংবাদিকদের জানান তনুর বাবা-মা।\nএদিকে দ্রুত এ হত্যাকাণ্ডের সঙ্গে জড়িতদের শনাক্ত ও বিচার দাবি করছেন ভিক্টোরিয়া কলেজের শিক্ষক ও শিক্ষার্থীরা। এক্ষেত্রে তদন্তকারী সংস্থার গাফিলতি রয়েছে বলে মনে করেন কুমিল্লা ভিক্টোরিয়া সরকারি কলেজের অধ্যক্ষ প্রফেসর রতন কুমার সাহা।\nতিনি বলেন, এটা দেশের মধ্যে আলোড়ন সৃষ্টিকারী একটি ঘটনা। একটা মানুষ মারা গেল, তার বিচার পাব ন? এই বিচারহীনতার সংস্কৃতি থেকে আমরা বের হয়ে আসতে চাই। ঘটনার সঙ্গে জড়িতদের দৃষ্টান্তমূলক শাস্তি দাবি করছি। দ্রুত ঘাতকদের শনাক্ত করে আইনের আওতায় আনার জন্য তদন্তকারী সংস্থার নিকট দাবি জানাচ্ছি।\nমানবাধিকার বাস্তবায়ন সংস্থা কুমিল্লা শাখার সভাপতি অ্যাডভোকেট নাজমুল আলম চৌধুরী নোমান বলেন, ৩ বছরেও কোনো আসামি শনাক্ত করা যায়নি। হত্যাকারীদের দ্রুত শনাক্ত ও গ্রেফতারের দাবি জানাচ্ছি।\nঅপরদিকে মামলার তদন্তকারী কর্মকর্তা ও সিআইডি কুমিল্লার সিনিয়র সহকারী পুলিশ সুপার জালাল উদ্দীন আহমেদ সাংবাদিকদের বলেন, এটি একটি গুরুত্বপূর্ণ মামলা। এ মামলার তদন্তের অগ্রগতি নেই তা বলা যাবে না। আমাদের কাজে কোনো স্থবিরতা নেই, আমরা কাজ করে যাচ্ছি। ডিএনএ পরীক্ষা এবং ম্যাচিং করার বিষয়টি সময় সাপেক্ষ। ডিএনএ ম্যাচিংয়ের কাজ চলছে। তবে তদন্তের স্বার্থে এর বেশি কিছু বলা যাচ্ছে না।\nএদিকে তনু হত্যার তদন্ত ও আসামি গ্রেফতারে কালক্ষেপন কিসের আলামত, এমন প্রশ্ন অনেকের। আসামিদের গ্রেফতারে কালপেক্ষনে অনেকে মামলার ভবিষ্যৎ নিয়ে সংশয়ের রয়েছেন। তারা বলছেন, হয়তো ধর্ষক-খুনিরা ক্ষমতাধর, সেকারণে বিচার নাও হতে পারে।\nঘুরতে বেরিয়ে বাস চাপায় লাশ হলো ৩ যুবক\nসন্ত্রাসীর গুলিতে প্রাণ গেল কাউন্সিলরসহ দু’জনের:আহত ১০\nগাইবান্ধায় ট্রাকচাপায় প্রাণ গেল স্কুলছাত্রীর


অলিম্পিকের ইতিহাসে ভারতীয় কীর্তি! বিদেশিদের হারিয়েই একাধিক পদক জয় / India's history medal winners at Olympics in various games\nঅলিম্পিকের ইতিহাসে ভারতীয় কীর্তি! বিদেশিদের হারিয়েই একাধিক পদক জয়\nJul 18, 2021, 15:01 PM IST\n১৮৯৬ সালে গ্রিসের অ্যাথেন্সে শুরু হয়েছিল খেলার দুনিয়ার যোগ্যতমদের বিশ্বখ্যাত বিজয়ী হওয়ার মঞ্চ, অলিম্পিক৷ যদিও সেই সময় এই প্রাঙ্গনে ঢোকার সুযোগ হয়নি ভারতের। তভে চার বছর পর অর্থাৎ ১৯০০ সালেই ২০০ মিটার হার্ডলসে ভারতকে প্রথমবারের জন্য দুটি পদক এনে দেন নরম্যান প্রিতচার্দ। সেই শুরু অলিম্পিক মেডেল যাত্রা।\nযদিও এরপর অপেক্ষা পর্ব অনেকটা। প্রায় ২৮ বছর পর ১৯২৮ সালে অলিম্পিকে পদক পায় ভারত৷ তাও দেশের অন্যতম খেলা হকির হাত ধরে৷ স্বাধীনতা পূর্ববর্তী সময়ে হকি দিয়েই বিশ্ব মাতিয়েছিল ভারত। ধ্যান চাঁদের হাত ধরেই ১৯২৮, ১৯৩২ এবং ১৯৩৬ সালে অলিম্পিকে সোনার পদক জেতে ভারত৷\nস্বাধীনতার পরেও অলিম্পিকমঞ্চে হকি ভারতকে জেতার আস্বাদ দিয়েছে একাধিকবার। ১৯৪৮-এ গ্রেট ব্রিটেনকে ফাইনালে পরাস্ত করে ২০০ বছরের শাসনভারের পরোক্ষ জবাব দিয়ে ফাইনাল পদক ছিনিয়ে নেয় ভারতীয় হকি টিম। ১৯৫৬ সালে অলিম্পিক ফাইনালে পাকিস্তানকেও হারায় ভারত৷\nদলগতভাবে এতবছর জিতলেও ১৯৫২ সালে কুস্তির লড়াইয়ে দেশকে প্রথম এককভাবে পদক এনে দেন খাসাবা দাদাসাহেব যাদব। যদিও পরবর্তীতে দেশের হয়ে প্রতিনিধিত্ব করতে দেখা যায়নি তাকে।\nএরপর অলিম্পিক মঞ্চে ভারতকে গৌরবান্বিত করেন টেনিস তারকা লিয়েন্ডার পেজ। ১৯৯৬ সালে বিশ্বখ্যাত টেনিস তারকা আন্দ্রে আগাসির কাছে পরাজিত হয়ে ব্রোঞ্জ পদক পান লিয়েন্ডার।\nভারতীয় মহিলা হিসেবে প্রথমবারের মত অলিম্পিকে নজির গড়েন কার্নাম মালেশ্বরী। ওয়েটলিফটিংয়ে ব্রোঞ্জ জয় করে ভারতীয় খেলাধুলো জগতে ইতিহাস তৈরি করেছিলেন তিনি। ২০০৪ সালে শুটিংয়ে প্রথমবারের জন্য মেডেল পান রাজ্যবর্ধন সিং রাঠোর।\nবেজিং অলিম্পিকে ভারতকে সোনার পদক এনে দেন অভিনব বিন্দ্রা। এয়ার রাইফেল ক্যাটেগরিতে ভারতের হয়ে নজির গড়েন তিনি। ২০১২ সালের অলিম্পিকে একই ক্যাটেগরিতে ব্রোঞ্জ জেতেন গগন নারাং।\nএছাড়াও কুস্তিতে ব্রোঞ্জ জেতেন সুশীল কুমার। বক্সিংয়ে বিজেন্দর সিং এবং পরবর্তী মেরি কম, সাক্ষী মালিকও পদক জেতান ভারতকে। ব্যাডমিন্টনে সাইনা নেহওয়াল এবং পিভি সিন্ধুর পদক জয়ও ভারতকে এগিয়ে নিয়ে গিয়েছে অলিম্পিক মঞ্চে৷\nহাঙর থেকে অতিকায় কুমির, অদ্ভূত প্রাণী! বৃহত্তম 'Aquatic Gallery' তৈরি গুজরাটে\nFuel Price Hike: ২ দিন পর ফের জ্বালানির দামবৃদ্ধি, কলকাতায় পেট্রল-ডিজেলের দাম কত?\nRitabhari Chakraborty: হুইল চেয়ারে ইভেন্টে হাজির ঋতাভরী, হঠাৎ কি হল নায়িকার?\nT20 World Cup: জেনে নিন কোন ভেন্যুতে বসতে পারেন কত দর্শক\nPetrol-Diesel price hike: জ্বালানির দাম বৃদ্ধির বিরুদ্ধে অভিনব প্রতিবাদ তৃণমূলের


শীত গেলেও শিম যাবেনা | সিলেটের ক্যাম্পাস | CampusLive24.com\nসিলেট কৃষি বিশ্ববিদ্যালয়ের গবেষণাশীত গেলেও শিম যাবেনা\nPublished: 2021-03-21 15:54:51 BdST, Updated: 2021-06-20 16:52:52 BdST\nসিকৃবি লাইভ: শীতের সবজি হিসেবে সমাদৃত শিম। সমগ্র শীত জুড়ে শিম পাওয়া যায়। কিন্তু এবার শীত গেলেও শীম সারা বছর ধরেই পাবে বাংলাদেশের মানুষ। সিলেট কৃষি বিশ্ববিদ্যালয়ের (সিকৃবি) এক গবেষকের উদ্ভাবিত শিম শীত ছাড়াও সারা বছর ধরে পাওয়া যবে। আমীষ সমৃদ্ধ এই সবজির ফুল ও ফল ধারণ খাটো দিবসের (শর্ট ডে) উপর নির্ভরশীল।\nফসলটি আলো সংবেদনশীল (ফটো-সেনসেটিভ) হওয়ায় এর প্রাপ্যতা প্রধানত শীতকালেই সীমাবদ্ধ ছিলো। সিলেট কৃষি বিশ্ববিদ্যালয়ের উদ্যানতত্ত্ব বিভাগের প্রফেসর ড. মোঃ শহীদুল ইসলাম উদ্ভাবিত সিকৃবি শিম-১ ও সিকৃবি শিম-২ নতুন সম্ভাবনার দুয়ার খুলে দিলো।\nউদ্যানতত্ত্ব বিভাগের উদ্যোগে গ্রীষ্মকালীন বা ফটো-ইনসেনসিটিভ শিমের জাত উদ্ভাবনের লক্ষ্যে ২০০৫ সাল থেকে শুরু হওয়া গবেষণা কার্যক্রমের ফলাফলের ভিত্তিতে ২০১৫ সালে কৃষি মন্ত্রণালয় সিকৃবি শিম-১ ও সিকৃবি শিম-২ নামে দুটি জাত কৃষক পর্যায়ে উৎপাদনের জন্য নিবন্ধন করা হয়। এ জাতের উদ্ভাবক প্রফেসর ড. মোঃ শহীদুল ইসলামের দীর্ঘদিনের গবেষণায় দেখা গেছে, এ জাতীয় শিমের বীজ এপ্রিল মাসে বা শীতের শেষে বপন করলে জুন-জুলাই মাসে বা ৮০-৮৫ দিন পর ফল আহরণ করা যায়।\nবাংলাদেশে শিমের বেশ কয়েকটি জাত গ্রীষ্মকালে চাষ হয়ে থাকে। জনপ্রিয় জাতগুলো হলো সিকৃবি শিম-১ (সিলেট কৃষি বিশ্ববিদ্যালয় শিম-১), সিকৃবি শিম-২, বারি শিম-৭, ইপসা শিম-২ ইত্যাদি। শিম একটি শীতকালীন সবজি তাই গ্রীষ্মকালীন বা ফটো-সেনসিটিভ (আলো অসংবেদনশীল) শিমের জাত উদ্ভাবনের লক্ষ্যে ২০০৫ সালে গবেষণা কার্যক্রম শুরু করা হয়। এ জাত উদ্ভাবনে সংকরায়নের পর সেগ্রিগেটিং বংশধর থেকে একক গাছ নির্বাচন পদ্ধতি অনুসরণ করা হয়।\nএ পদ্ধতিতে প্রথম বেশ কিছু জাতের মধ্যে সংকরায়নের মাধ্যমে ভ্যারিয়াবিলিটি (বৈচিত্রতা) তৈরী করে ভ্যারিয়েশন থেকে ৬ বছর একক গাছ যাচাই-বাছাই এর মাধ্যমে ৬-৭টি অগ্রবর্তী লাইন নির্বাচন করা হয় যা গ্রীষ্ম বা বর্ষাকালে ফুল ও ফল ধারনে সক্ষম। অতঃপর ২০১১ সালে বাংলাদেশ কৃষি গবেষণা ইনস্টিটিউট থেকে বারি শিম-৭ নামে একটি জাত উৎপাদনের জন্য মুক্তায়ন করা হয়।\nপরবর্তীতে অধিকতর গবেষণা কর্ম সম্পাদন শেষে প্রাপ্ত ফলাফলের ভিত্তিতে কৃষি মন্ত্রণালয় থেকে ২০১৫ সালে সিকৃবি শিম-১ ও সিকৃবি শিম-২ নামে দুটি জাত কৃষক পর্যায়ে উৎপাদনের জন্য নিবন্ধিত হয়। জাত দুটি মার্চ ও এপ্রিল মাসে বা শীতের পর পর বপন করলে ৮০-৮৫ দিন পর অর্থাৎ জুন-জুলাই মাস থেকেই কচি ফল আহরণ শুরু হয়।\nকম বৃষ্টিবহুল অঞ্চল ও উপক‚লবর্তী অঞ্চলে জাতগুলোর ভালো ফলাফল পাওয়ার ব্যাপক সুযোগ রয়েছে। গ্রীষ্মকালীন জাতগুলো বছরের যে সময়ই বপন করা হোক না কেন বীজ বপনের ৪৮-৫০ দিনের মধ্যেই ফুল ফোটে এবং বীজ বপনের ৮০-৮৫ দিনের মধ্যে শিম উত্তোলণ শুরু হয়। ৫-৭ দিন পর পর কচি শিম মাঠ থেকে তোলা যায়।\nবেলে দোঁয়াশ বা দোঁয়াশ মাটি গ্রীষ্মকালীন শিম চাষের জন্য বেশি উপযোগী। ফসলটি দাঁড়ানো পানি সহ্য করতে পারেনা। এটেল মাটিতে চাষ করলে পানি নিষ্কাশনের ভালো ব্যবস্থা থাকতে হবে। মূল জমী ৪-৫ বার চাষ দিয়ে তৈরী করতে হয়। শিম লিগুমিনেসি (ডাল) পরিবারের সবজি বলে এটি বাতাস থেকে মাটিতে নাইট্রোজেন সংযোজন করতে পারে বলে নাইট্রোজেন জাতীয় সার কম লাগে।\nগোবর, ইউরিয়া, টিএসপি, এমপি, জিপশাম, বরিক এসিড সারগুলো মাটির উর্বরতাভেদে জমিতে প্রয়োগ করতে হয়। সিলেট অঞ্চলের মাটি অম্ল প্রকৃতির হওয়ার কারণে প্রতি শতক জমীর জন্য ৪ কেজি ডলোচুন বীজ বপন ও চারা রোপনের ২০-২৫ দিন আগে মাটির সঙ্গে মিশিয়ে সেচ প্রয়োগ করলে ভালো ফলন পাওয়া যায়।\nগ্রীষ্মকালে শিম চাষ করলে প্রতি শতকে ৪৫-৫৫ কেজি (১২-১৪টন/হেক্টর) কচি শিম ফলন পাওয়া যায়। শীতকালের শীমের তুলনায় ফলন কম হলেও উচ্চমূল্য নির্ধারণ করে কৃষকরা সহজেই লাভবান হতে পারেন। সিকৃবির জনসংযোগ ও প্রকাশনা দপ্তরের উপ পরিচালক খলিলুর রহমান ফয়সাল বলেন, সিলেট অঞ্চলের কৃষকরা গ্রীষ্মকালীন শিম চাষ করলে উদ্যানতত্ত্ব বিভাগ থেকে সর্বাত্মক সহযোগিতা করা হবে। প্রয়োজনে ০১৭২৪৭৫৮৮৮৫ ও ০১৭৬৬৮৫৮০০০ নম্বর দুটিতে ফোনকল করে কৃষকরা পরামর্শ পেতে পারেন ও বীজ সংগ্রহ করতে পারবেন।\nগ্রীষ্মকালে সবজি উৎপাদন তুলনামূলকভাবে কম হওয়ায় সিলেট অঞ্চলে শিমের বাণিজ্যিক চাষাবাদ করা যেতে পারে। ইতোমধ্যে এ প্রযুক্তি সিলেট সহ আশেপাশের জেলা উপজেলাগুলোতে সম্প্রসারণের পদক্ষেপ নেয়া হয়েছে। কৃষকেরা ভালো ফলন ও বাজারমূল্য বিবেচনায় বিপুল উৎসাহ নিয়ে চাষাবাদে এগিয়ে আসছেন।


গাভাসকর ও ভিভকে নিয়ে ক্রিকেট জীবনে দুই আক্ষেপের কথা প্রকাশ্যে আনলেন সচিন | Sachin Tendulkar Says That He Has Two Regrets During His Cricket Career - Bengali Oneindia\n| Published: May 29 2021, 22:09 [IST]\nদেশের হয়ে দুশোটি টেস্ট ও ৪৬৩টি একদিনের আন্তর্জাতিক খেলে রানের পাহাড় গড়েছেন। সেঞ্চুরির সেঞ্চুরি-সহ অসংখ্য রেকর্ড গড়ে রেখেছেন সচিন তেন্ডুলকর। ২০১১ বিশ্বকাপ জয়কে তিনি বরাবরই বলে থাকেন তাঁর ক্রিকেট জীবনের সেরা মুহূর্ত। এবার সচিন জনসমক্ষে আনলেন ক্রিকেট জীবনের দুই আক্ষেপের কথা।\nএক সাক্ষাতকারে তিনি জানিয়েছেন, তাঁর জীবনের দুটি আক্ষেপ হলো সুনীল গাভাসকরের সঙ্গে এবং ভিভিয়ান রিচার্ডসের বিপক্ষে খেলতে না পারা। সানিকে নিয়ে সচিন বলেন, মি. গাভাসকর আমার ব্যাটিং হিরো। তাঁর ব্যাটিং দেখেই আমি বড় হয়েছি। তবে তাঁর সঙ্গে খেলতে না পারার আক্ষেপ আমার রয়েছে। ভারতীয় দলে আমার অভিষেকের কয়েক বছর আগেই অবসর নিয়েছিলেন গাভাসকর। উল্লেখ্য, ভারতীয় দলে সচিনের অভিষেক হয় ১৯৮৯ সালে, ১৯৮৭ সালে অবসর নিয়েছিলেন গাভাসকর।\nসচিনের আক্ষেপ রয়েছে স্যর ভিভিয়ান রিচার্ডসের বিরুদ্ধে আন্তর্জাতিক ম্যাচে খেলতে না পারারও। সচিনের অভিষেকের পরেই ১৯৯১ সালে অবসর নেন রিচার্ডস। মাস্টার ব্লাস্টার এ প্রসঙ্গে বলেন, আমার ছোটবেলার হিরো ভিভিয়ান রিচার্ডসের বিরুদ্ধে খেলতে না পারার আক্ষেপও আমার রয়েছে। আমি তাঁর বিরুদ্ধে কাউন্টিতে খেলেছি। তবে একবারও আন্তর্জাতিক ম্যাচে সেই সুযোগ পাইনি। তিনি ১৯৯১ সালে অসবর নিয়েছিলেন, আমার আন্তর্জাতিক অভিষেকের দুই বছর পর। তা সত্ত্বেও আন্তর্জাতিক ক্রিকেটে তাঁর বিরুদ্ধে খেলতে না পারার আক্ষেপ আমার থেকে গেল।\nউল্লেখ্য, সচিন আন্তর্জাতিক ক্রিকেটকে বিদায় জানিয়েছেন ২০১৩ সালে। ২০০টি টেস্টে তাঁর রান ১৫,৯২১, ৫১টি শতরান রয়েছে। একদিনের আন্তর্জাতিকে ৪৬৩টি ম্যাচে সচিনের রান ১৮,৪২৬, শতরান ৪৯টি।\nindian cricket team sachin tendulkar vivian richards sir vivian richards ভারতীয় ক্রিকেট দল সচিন তেন্ডুলকর ভিভিয়ান রিচার্ডস স্যার ভিভিয়ান রিচার্ডস\nSachin Tendulkar Expresses His Two Regrets During His Cricket Career. Sachin Says He Would Be More Happy If Get A Chance To Play With Sunil Gavaskar And Against Vivian Richards.


রোহিঙ্গাদের বাংলাদেশে ঢুকতে বাধা দিচ্ছে বিজিবি - BBC News বাংলা\nImage caption সীমান্তে রোহিঙ্গা অনুপ্রবেশ ঠেকাতে মোতায়েন বিজিবি সদস্যরা\nমিয়ানমারের রাখাইন প্রদেশে শুক্রবারের সশস্ত্র হামলার পর সেখানকার রোহিঙ্গারা দলে দলে বাংলাদেশে ঢুকে পড়ছে বলে জানা যাচ্ছে।\nশনিবার মধ্যরাত থেকে রবিবার দুপুর পর্যন্ত বিজিবি উখিয়া এবং টেকনাফ থেকে বাংলাদেশে ঢুকে পড়া মোট ৯১জন রোহিঙ্গাকে মিয়ানমারে ফেরত পাঠিয়েছে।\nএদিকে, বান্দরবানের তমব্রুতে প্রায় হাজার খানেক রোহিঙ্গা বাংলাদেশে অনুপ্রবেশের জন্য অপেক্ষা করছে বলে জানা যাচ্ছে।\nএছাড়া বান্দরবানের নাইক্ষংছড়ি এবং কক্সবাজারের কুতুপালং ও পালংখালী সীমান্ত দিয়ে বাংলাদেশে প্রবেশের জন্য জড়ো হয়েছেন বহু রোহিঙ্গা।\nবান্দরবানের নাইক্ষ্যংছড়ি উপজেলার ঘুমধুম ইউনিয়নের তমব্রু সীমান্ত দিয়ে বাংলাদেশে ঢুকে পড়া প্রায় হাজার খানেক রোহিঙ্গার একজন দীন মোহাম্মদ।\nমিয়ানমারের রাখাইন প্রদেশের ডেকিবুনিয়া গ্রামে বাড়ী। পরিবারের আটজন সদস্যকে নিয়ে আজ সকালে পৌছেছেন বাংলাদেশ সীমান্তে। বিবিসি বাংলাকে বলছিলেন, নিজের দেশের সহিংস পরিস্থিতি থেকে বাঁচতে পালিয়ে এসেছেন তিনি।\n"আমাদের দেশে দিনে চারবার পাঁচবার করে গোলাগুলি চলতেছে। সেকারণে ছোট একটা খাল পার হয়ে আসছি আমরা। বাংলাদেশ সরকারকে আশ্রয় দেবার জন্য অনুরোধ করব। আমাদের দেশে পরিস্থিতি ভালো হলে চলে যাব।"\nতিনি জানিয়েছেন, তার গ্রামের অন্তত আরো দুইশত রোহিঙ্গা পরিবার তমব্রু সীমান্ত দিয়ে বাংলাদেশে প্রবেশের চেষ্টা করেছে গত দুই দিনে।\nএদিকে শুধু বান্দরবান নয়, কক্সবাজার ও টেকনাফের বিভিন্ন সীমান্ত দিয়েও বাংলাদেশে প্রবেশের চেষ্টা করছে রোহিঙ্গারা।\nএর মধ্যে বান্দরবানের তমব্রু সীমান্ত পেরিয়ে বাংলাদেশ অংশে প্রবেশের পর শুক্রবার থেকে নাফ নদীর কয়েক কিলোমিটার এলাকাজুড়ে তীরে বসে আছে প্রায় হাজার মানুষ।\nস্থানীয় সাংবাদিক জাভেদ ইকবাল চৌধুরী বিবিসি বাংলাকে বলছিলেন, সেখানে অপেক্ষমান মানুষদের ঘিরে রেখেছে বিজিবি।\n"এখানে জলপাইতলী এটাকে শূন্যরেখা বলে, এখানে কয়েক হাজার নারী পুরুষ অবস্থান নিয়েছে, আর তাদেরকে বিজিবি কর্ডন করে রেখেছে। এবং আমাদের উল্টোদিকে মিয়ানমার সীমান্তে আরো মানুষ জড়ো হয়ে রয়েছে।"\n"আজ থেকে তিনদিন ধরে জড়ো হওয়া মানুষেরা এখানে তাঁবু খাটিয়ে রয়েছে। আশেপাশের গ্রামের মানুষেরা কিছু ক্ষেত্রে তাদের আত্মীয়স্বজনেরা খাবার দাবারের ব্যবস্থা করছে।"\nএদিকে, শনিবার মধ্যরাত থেকে আজ দুপুর পর্যন্ত বিজিবি উখিয়া এবং টেকনাফ থেকে বাংলাদেশে ঢুকে পড়া মোট ৯১জন রোহিঙ্গাকে মিয়ানমারে ফেরত পাঠিয়েছে।\nImage caption রবিবার বালুখালি শিবিরের পাশ দিয়ে হেঁটে যাচ্ছেন রোহিঙ্গা শরণার্থীরা\nটেকনাফের বিজিবি অধিনায়ক লে. কর্নেল এসএম আরিফুল ইসলাম বলছিলেন, কক্সবাজারের নাফ নদীর দমদমিয়া ও শাহপরীর দ্বীপ পয়েন্ট দিয়ে অনুপ্রবেশের সময় টেকনাফ থেকে মোট ২০জন রোহিঙ্গাকে ফেরত পাঠিয়েছেন তারা।\n"আমরা প্রতিদিন ওপারে ফায়ারিং সাউন্ড শুনছি, এবং এপাশ থেকে আমরা ধোঁয়া দেখছি। এটার আউটকাম হিসেবে ওপাশ থেকে রোহিঙ্গারা আসার চেষ্টা করছে। তারা দুশো থেকে পাঁচশো বা সাতশোজন করে জড়ো হয়ে থাকে। যখন একটু ফ্রি হয়, তারা ফেরত চলে যায়।"\n"আমরা যতদূর পারছি, তাদের প্রতিহত করার চেষ্টা করছি। টেকনাফ থেকে এ পর্যণ্ত ২০জনকে ফেরত পাঠিয়েছি। এর বাইরে আমরা এসব এলাকায় জনবল বাড়িয়েছি" বলছিলেন বিজিবি অধিনায়ক।\nসাংবাদিক মি. চৌধুরী জানিয়েছেন, ইতোমধ্যে কয়েকশ রোহিঙ্গা ঘুনধুম,তমব্রু ও রেজু মঞ্জয় পাড়ায় আত্মীয়-স্বজনের বাড়িতে আশ্রয় নিয়েছে।\nএছাড়া ইতিমধ্যে বাংলাদেশে ঢুকে পড়া রোহিঙ্গারা জানিয়েছেন সীমান্তের ওপারে ওয়ালিডং ও বিকুবুনিয়ার জঙ্গলে এবং সীমান্তের জিরো পয়েন্ট এলাকায় বিপুল সংখ্যক রোহিঙ্গা বাংলাদেশে অনুপ্রবেশের অপেক্ষায় রয়েছে।\nএমন পরিস্থিতিতে সোমবার বিজিবি মহাপরিচালক মেজর জেনারেল আবুল হোসেন দুপুরে নাইক্ষ্যংছড়ির তমব্রু ও ঘুনধুম সীমান্ত পরিদর্শন করেন।\nজেরুজালেমে কেন প্রার্থনার স্থান নিয়ে দ্বন্দ্ব?\nটেক্সাসে প্রবল বন্যার আশঙ্কা,সরানো হচ্ছে বন্দীদের


একটি দালাল খুঁজছি যখন, ট্রেড বাইনারি বিকল্প দালাল\nমে 2, 2018 ট্রেডিং স্ট্রেটিজি লেখক অর্ণি দেওয়ান 62185 দর্শকরা\n২০১২.০৭.০৬ ০৭:২২ তারচে' বলুন, আমরা কেউ একবেলা দুর্নীতি করবো না। ২০১০ সালের সেপ্টেম্বর মাসে দাবি করা হয় একটি দালাল খুঁজছি যখন যে একটা পরীক্ষাগারে অপ্টিকাল লাইট পালস নিয়ে পরীক্ষনে একটা সঙ্কেত দেখা যায় যেটা কৃষ্ণগহ্বরের হকিং বিকিরণের সাথে খুব সামঞ্জস্যপূর্ণ। তাও ফলাফলগুলো অপরীক্ষিত এবং বিতর্কিতই থেকে যায়। এই বিকিরণ শনাক্ত করতে অন্য প্রজেক্টও শুরু হয়েছে অ্যানালগ গ্র্যাভিটির কাঠামোতে।\nওয়ালডর্ফ পুতুল। এটি শরীরের সঠিক অনুপাত আছে, প্রায়শই তার শরীর বেশ "চমত্কার"। যেমন একটি পুতুল মাথা ফ্রেম একটি নির্দিষ্ট প্যাটার্ন অনুযায়ী ঘন বল বা শক্ত থ্রেড (উদাহরণস্বরূপ, নাইলন) সঙ্গে শক্তভাবে আবদ্ধ, গঠিত হয়। এটি আপনাকে একটি নির্দিষ্ট ত্রাণ থেকে তৈরি করতে সহায়তা করে, যার ফলে ব্যক্তি বাস্তবসম্মত বৈশিষ্ট্যগুলি অর্জন করে। এই কাজের জন্য বিশেষ কোনো দক্ষতার প্রয়োজন নেই। কাজটি পেতে হলে প্রথমে ফ্রিল্যান্সিং ওয়েবসাইটগুলোতে সাইন আপ করতে হবে। এরপর ক্লায়েন্টদের স্ক্যান করে পাঠানো ডাটা শিট দেখে সেগুলো কম্পিউটারে এন্ট্রি করতে হবে। সহজ এই কাজটির জন্য শুধু দ্রুত টাইপ করতে জানলেই হয়।\nএকটি দালাল খুঁজছি যখন - মেটাট্রেডার 4\nআমরা বেসিক একটি দালাল খুঁজছি যখন দিয়ে শুরু করবো – ট্রেড অর্ডার দেয়া। এই লেসন শেষে আপনি নিম্নোক্ত জিনিসগুলো জানতে পারবেনঃ কাষ্ট আয়রণ, স্টেইনলেস স্টীল, এলয় স্টীলসমূহ ওয়েল্ডিং।\nসফল হতে হলে এই ক্ষেত্রে আপনি না শুধুমাত্র চমৎকার বিক্রয় দক্ষতা থাকতে হবে, কিন্তু সাইট বুঝতে এবং তাদের কাছ থেকে মুনাফা তৈরীর বিষয়ে। শুধু এই ভাবে আপনি সঠিকভাবে যেমন একটি লেনদেনের লাভজনকতা একটি সম্ভাব্য নির্দেশক প্রমাণ করার হাতে সংখ্যায় সঙ্গে, একটি সম্পদ একটি দালাল খুঁজছি যখন সম্ভাব্য মূল্যায়ন করার পাশাপাশি সক্ষম হবে। যেখানে আপনার বিনিয়োগকৃত সব মূলধন লস হওয়ার সম্ভাবনা থাকে। শর্ত প্রযোজ্য\nহারানোর ভয় জন্য বন্ধ প্রসারণ\nজীবন বীমায় অবলিখনের মৌলিক নীতিমালা (Fundamental Principle of Underwriting) পৃথিবীতে বিভিন্ন দেশে একই। কিন্তু অবলিখন নীতিমালার প্রয়োগ (application) বিভিন্ন দেশে বিভিন্ন কোম্পানীতে সময় ভেদে, একই কোম্পানীতে অবলিখক ভেদে ভিন্ন ভিন্ন হতে পারে। এমনকি একই অবলিখকের অবলিখন সিদ্ধান্ত বিভিন্ন দিনে, বিভিন্ন সংগঠনের দ্বারা দাখিলকৃত প্রস্তাবপত্রের ভিত্তিতে ভিন্ন ভিন্ন হতে পারে।\nগ্রিনহাউস ইন পরিবেশ বজায় রাখার জন্য গুরুত্বপূর্ণগাছপালা জন্য অনুকূল। আর্দ্রতা স্তর গরম এবং মেঝে পাইপ জল সঙ্গে জল, পাশাপাশি রুম খোলা ট্যাংক বসানো জলের বৃদ্ধি সাহায্য করবে। গ্রীন হাউসে টমেটো সফলভাবে রোপণ করার জন্য, আপনি ট্যাংকগুলিকে mullein এর জলের সমাধান দিয়ে রাখতে পারেন। ভাল আর্দ্রতা এবং গরম জল ব্যারেল বৃদ্ধি, পাশাপাশি, তারা অতিরিক্ত রুম তাপ। প্রকিত পক্ষে, নিজেকে কন্ট্রোল করার জন্য একটি ভালো ট্রেডিং প্লানের কোন বিকল্প নাই। তাই আমি আমার GCI Financial ট্রেডিং ব্রোকার এ ডেমো ট্রেড করার সময়ে নিজের ট্রেডিং প্লান ভালো করে ঠিক করে নিয়েছি জাতে করে আমি খুব সহজেই আমার লাইভ অ্যাকাউন্ট এ প্রফিত করতে পারি। আমি মূলত স্কাল্পার । তাই দ্রুতই প্রফিত করতে পারে।\nফরেক্স মার্কেট পরিধি অনেক বড় এবং এই মার্কেটকে ম্যানিপুলেট করা সম্ভব না। পৃথিবীর সবচেয়ে বড় স্টক মার্কেট হচ্ছে নিউইয়র্ক স্টক মার্কেট এবং ফরেক্স মার্কেটের আকার তার থেকেও ২৫ গুন বেশি। মনে রাখবেন,ডলার বা ইউরো এর মূল্য কোন দেশের মূল্য কোনো দেশের সরকার নির্ধারণ করে দেয় না। বিভিন্ন দেশের অর্থনৈতিক অবস্থা ও আর্থিক ঘটনাবলীর প্রেক্ষিতে বিভিন্ন দেশের মুদ্রার মূল্য নিজে নিজেই পরিবর্তিত হয়। আপনি যে দামে ডলার বা ইউরো কিনবেন, সেই একই দামে পৃথিবীর সব দেশে ডলার বা ইউরো ক্রয়-বিক্রয় হবে। অনলাইন দোকান নির্মাণ করতে pricey পেতে পারেন\nফরেক্সকপি পদ্ধতিতে ট্রেড কপি - ফরেক্স ট্রেডিং সরঞ্জাম\n১. ক্যানডেলটি এর প্রাইস টি কথায় থেকে শুরু হয়েছে তা দেখতে পারবেন। ‘গিয়েছিলাম। কিন্তু ঘোরা আর হলো কই? আমরা কেবল আজমির শরীফ আর শহরের লেকগুলো ঘুরে দেখতে পেরেছি। তখনই তো বাবা বিছানায় পড়ে গেলেন। আপনার ছেলে বলল, তিন দিনের মধ্যে চলে আসতে। কত কী দেখতে একটি দালাল খুঁজছি যখন বাকি থেকে গেল, এবার গেলে পুরো রাজস্থান ঘুরে আসব।’\nবিড়াল টাইপিং ক্রেডিট: জুলিও মার্কেজ – ফ্লিকার অর্থায়ন উত্স দ্বারা (নিজস্ব ব্যয়, ধারকৃত তহবিল বা এর সমন্বয়)।\nআমি একটি ওয়েবমানি এবং ইয়ানডেক্স আছে সুপারিশ - আমি ব্যক্তিগতভাবে কয়েক বছরের জন্য তাদের ব্যবহার এবং ইন্টারনেটে কেনাকাটা, মোবাইল অ্যাকাউন্ট, এবং আরও জন্য প্রদান করেন। লেভারেজ মানে একটি দালাল খুঁজছি যখন সুবিধা নেয়া। এখানে ইন্টারনেট প্রযুক্তি বা জ্ঞানের সুবিধা নেয়া।\nএকটি নির্দিষ্ট সময়ের জন্য সাইটে স্থান ব্যানার। দায়বদ্ধতার ঘটনার সাথে সম্পর্কিত অবস্থার অবসান না হওয়া পর্যন্ত অবৈধ ব্যবস্থা চলতে থাকে:


নেইমারকে না ফেরালে বার্সায় থাকবেন না মেসি! নেইমারকে না ফেরালে বার্সায় থাকবেন না মেসি!\nগ্রাহাম হান্টারকে উদ্ধৃত করে বিখ্যাত পত্রিকা দ্য সান জানিয়েছে, বর্তমান বার্সা প্রেসিডেন্ট জোসেফ মারিয়া বার্তামেউয়ের মেয়াদ শেষ হয়ে আসছে। ২০২১ সালে বিদায় নেওয়ার আগেই নাকি মেসির সঙ্গে দীর্ঘমেয়াদী একটি চুক্তি করতে চান তিনি। কিন্তু মেসি নাকি বলেছেন, নেইমারের সঙ্গে পুনঃচুক্তি করার পরই বার্সেলোনার সঙ্গে চুক্তি নবায়নের ব্যাপারে আলোচনা করবেন তিনি। মেসির এই শর্তে বার্সা ততটা রাজী না হলেও আর্জেন্টাইন ফুটবল জাদুকর নাকি নিজের জায়গায় স্থির আছেন। মেসি-সুয়ারেস-নেইমারের সেই অনবদ্য ‘এমএসএন ত্রয়ী’কে আবারও একই জার্সিতে দেখতে চান বার্সা সমর্থকেরাও।


উন্নয়নের মহাউৎসবে পটুয়াখালী কলাপাড়ায় ব্রীজ যখন মরন ফাঁদ! - mmbnews24.com উন্নয়নের মহাউৎসবে পটুয়াখালী কলাপাড়ায় ব্রীজ যখন মরন ফাঁদ! - mmbnews24.com\n১৮\tজন খবরটি পড়েছেন\nআতিকুর রহমান মিরাজ, কলাপাড়া উপজেলা প্রতিনিধি:\nপটুয়াখালী জেলার কলাপাড়া উপজেলার ডালবুগন্জ বাজার এর মিঠাগন্জ ইউনিয়নের সংযোগ সেতু এটি।\nদুই ইউনিয়নের প্রায় হাজার খানেক মানুষের যাতায়াতের এক মাত্র সংযোগ সেতুটি প্রশাসনের অবহেলায় এখন মরন ফাঁদে পরিনত হয়েছে। বিগত ৪/৫ বছরে প্রশাসনের কোনো পদক্ষেপই দেখা যায় নাই এই মরন ফাঁদ ঠিক করার জন্য। এই মরন ফাঁদকেই জয় করে প্রতিনিয়ত শত মানুষের যাতায়াত করতে হয়।যাতায়াত করতে গিয়ে বাচ্চাসহ সাধারণ মানুষ বিভিন্ন সময় আহত হয়েছে এবং বিপদের সম্মুখীন হয়েছে।\nএই মরন ফাঁদের জন্য বিপাকে আছে সাধারণ মানুষের পাশাপাশি ডালবুগন্জ মাধ্যমিক বিদ্যালয় ও ডালবুগন্জ বাজার সংলগ্ন প্রাথমিক বিদ্যালয়ের শিক্ষার্থী যারা মিঠাগন্জ ইউনিয়নে বসবাসরত।\nবর্ষা মৌসুমে এই মরন ফাঁদের উপর স্বয়ং জমদূত ভর করে থাকে প্রতিনিয়ত দূর্ঘটনার শিকার হতে হয় সর্ব সাধারণের। হাজার হাজার জনগণের দুঃখের আহাজারি প্রশাসনের টনক নারাতে পারেনি এই পর্যন্ত। তাহলে কি সর্বসাধারণরা ধরেই নিবে যতদিনে এই মরন ফাঁদ জনগনের জীবন না নিবে ততদিনে এই মরন ফাঁদের দিকে প্রশাসন তাকাবে না।\nএমনিতে প্রতিনিয়ত রাতের বেলা এই মরন ফাঁদ পুলসিরাত হিসেবে নেমে আসে এই দুই ইউনিয়নের মানুষের মাঝে। এটি যেমন ভাঙ্গা তেমনি আলো বিহীন এই পুলসিরাত যেকোনো মূহুর্তেই মানুষের জীবন কেরে নিতে পারে। তাই প্রশাসনের প্রতি আকুল আবেদন এই মরন ফাঁদকে ঠিক করার জন্য।\nসাধারণ জনগন কোনো লাশের উপর দিয়ে আপনাদের এই উন্নয়নকে মেনে নিবে না। তাই বড় কোনো ক্ষতি হওয়ার আগেই এই মরন ফাঁদকে ব্রীজে রুপান্তরিত করার জন্য জোর দাবি জান্নাচ্ছে সর্বসাধারন।\nকোনাবাড়িতে আগুনে পুড়লো ঝুটের গুদাম-বসত বাড়ি\nজেলেদের বরাদ্দের চাল যাচ্ছে অন্যের ঘরে, দুর্বিষহ জীবনযাপনে তারা\nঘোড়াঘাট-গাইবান্ধার বেইলি ব্রিজটি ঝুঁকিপূর্ণ ও সংকীর্ণ, আতঙ্কে সাধারন মানুষ


বৃটেনে মদসহ যাত্রী বহনে অস্বীকৃতি : মুসলিম ট্যাক্সি চালক বরখাস্ত\nPosted on এপ্রিল 22, 2012 by kuhelizaman\nব্রিটেনে মদসহ যাত্রী বহনে অস্বীকৃতি জানানোর কারণে এক মুসলিম ট্যাক্সি চালককে তার চাকরি থেকে বরখাস্ত করা হয়েছে।\nএ বিষয়ে ব্রিটেনের প্রভাবশালী পত্রিকা ডেইলি মেইল জানিয়েছে, ম্যানচেস্টারের একটি ভারতীয় রেস্টুরেন্টে রাতের খাবার খেতে যাওয়ার জন্য আড্রিয়ান কার্টরাইট নামে এক ব্রিটিশ তার পরিবারের জন্য একটি ট্যাক্সি ভাড়া করেন।\nগাড়িতে ওঠার পাঁচ মিনিট পর চালক ওই পরিবারের সদস্যদের কাছে মদের বোতল দেখতে পান। এতে তিনি তাৎক্ষণিকভাবে যাত্রী বহনে অপারগতা প্রকাশ করেন এবং তিনি স্পষ্ট জানিয়ে দেন ‘এটা তার ধর্মবিরোধী কাজ’।\nএরপর কার্টরাইট ট্যাক্সি কোম্পানির কাছে এ ঘটনার সবিস্তার বর্ণনা দিয়ে অভিযোগ করেন এবং আধা ঘণ্টার মধ্যে কোম্পানি চালককে বরখাস্ত করে। কোম্পানিটির অধীনে প্রায় ৭০ জন মুসলিম চালক রয়েছেন বলে জানা গেছে। অবশ্য, বরখাস্ত হওয়া চালকের নাম-পরিচয় জানা যায়নি।\nসচিবকে সোহেল তাজের চিঠি: পদত্যাগের পরও বেতন-ভাতা কেন\nপদত্যাগ করার পরও কেনো বেতন-ভাতা তার একাউন্টে দেয়া হচ্ছে এবং এখনো পদত্যাগের গ্যাজেট নোটিফিকেশন কোনো হয়নি, তা জানতে চেয়ে মন্ত্রিপরিষদ সচিবের কাছে দু’টি চিঠি দিয়েছেন স্বরাষ্ট্র মন্ত্রণালয়ের প্রতিমন্ত্রীর দায়িত্ব থেকে অব্যাহতি নেয়া আওয়ামী লীগ নেতা সোহেল তাজ।\nমঙ্গবার দুপুরে সচিবালয়ে মন্ত্রিপরিষদ সচিবের কাছে তার এক বাহক মারফত এ চিঠি দুটি পাঠান তিনি।\nপ্রথম চিঠিতে প্রতিমন্ত্রী হিসেবে মাসিক পারিতোষিক ও ভাতাদির বিষয় উল্লেখ করেন সোহেল তাজ। আর দ্বিতীয় চিঠিতে পদত্যাগের পরেও কোনো এখন পর্যন্ত গ্যাজেট নোটিফিকেশন জারি করা হয়নি সি বিষয়টি উল্লেখ করেন তিনি। তবে দুটি চিঠিতেই কিভাবে বেতনভাতা তার একাউন্টে জমা হচ্ছে, তা উল্লেখ করেন সোহেল তাজ।\nপ্রথম চিঠিতে বলা হয়, ‘‘আমি ৩১ মে ২০০৯ সালে প্রতিমন্ত্রী থেকে পদত্যাগ করি। এর পরেও ন্যাশনাল ব্যাংকের ধানমন্ডি শাখায় আমার নামে টাকা জমা হচ্ছে।’’ কেনো টাকা জমা হচ্ছে তা মন্ত্রিপরিষদ সচিবকে চিঠির মারফত জানাতে বলা হয়েছে।\nচিঠিতে তিনি লিখেন, ‘‘সংবিধানের ৫৮ (ক) অনুচ্ছেদ অনুযায়ী ৩১ মে ২৯৯০ আমি প্রধানমন্ত্রীর কাছে আমার পদত্যাগ পত্র দেই। অথচ এতা দিনেও পদত্যাগের বিষয়টি গ্যাজেট নোটিফিকেশন হিসেবে জারি করা হয়নি।’’ ২০০৯ সালে পদত্যাগের পরেও টাকা জমা হচ্ছে উল্লেখ করে চিঠিতে বলা হয়, ‘‘এই টাকার জন্য সরকার, প্রধানমন্ত্রী এবং আমার ভাবমূর্তি ক্ষুণ্ন হচ্ছে।’’\nচিঠিতে আরো বলা হয়, মন্ত্রী থাকাকালে প্রতিমন্ত্রী নিজে বেতন-ভাতার বিলে সাক্ষর করতেন। পদত্যাগের পরে কিভাবে বেতন-ভাতা তার একাউন্টে জমা হচ্ছে তা জানতে চাওয়া হয়েছে। এসব বিষয় উল্লেখ করে মন্ত্রি পরিষদ সচিবকে চিঠির মাধ্যমে এর উত্তর দেয়ার জন্যও বলা হয়।\nএ বিষয়ে মন্ত্রিপরিষদ সচিব মোশাররাফ হোসেইন ভূঁইঞা সাংবাদিকদের বলেন, ‘‘তিনি এখনো দফতর বিহীন মন্ত্রী। এ বিষয়ে প্রধানমন্ত্রীর সঙ্গে কথা বলতে হবে।’’\nসোহেল তাজ স্বরাষ্ট্র প্রতিমন্ত্রীর পদ থেকে অব্যাহতি নিতে পদত্যাগ পত্র জমা দেন ২০০৯ সালের ৩১ মে। প্রধানমন্ত্রী শেখ হাসিনার কাছে তার পদত্যাগপত্র জমা দিয়েই তিনি চলে যান দেশের বাইরে। ২০১০ সালের জানুয়ারিতে দেশে ফিরে এসে তিনি প্রতিমন্ত্রীর প্রটোকল নেননি। এর পরে তার ব্যাংক একাউন্টে প্রতিমন্ত্রীর বেতন-ভাতা পাঠানো হলেও তিনি তা উঠাননি।\nসর্বশেষ বুধবার সচিবালয়ে মন্ত্রিপরিষদ সচিবের কাছে বেতন-ভাতা কোনো পাঠানো হচ্ছে এবং সে বিষয়ে প্রয়োজনীয় ব্যবস্থা নিতে তার বাহক মারফত চিঠি পাঠান সোহেল তাজ।\nসৌজন্যে: বার্তা২৪ ডটনেট\nFiled under: রাজনীতি |\tLeaveacomment »\nস্বামীকেই সবচেয়ে বেশি ফোন করে বিবাহিত নারীরা\nবেশি রোমান্টিক—তুমি না আমি? মান-অভিমানের এমন তর্কের এবার একটা উত্তর মিলল। যুক্তরাজ্যের অক্সফোর্ড বিশ্ববিদ্যালয়ের পরিচালিত\nএক গবেষণার ফলাফলে দেখা গেছে দাম্পত্য-জীবনে রোমান্টিক সম্পর্কের ব্যাপারে নারীরাই বেশি তাড়িত। লন্ডনভিত্তিক জার্নাল ‘সায়েন্টিফিক রিপোর্টসে’ এ গবেষণার ফলাফল প্রকাশিত হয়েছে।\nবিবিসি অনলাইনে প্রকাশিত এক প্রতিবেদনে বলা হয়, মোবাইল ফোনে কথা বলা ও খুদে বার্তা পাঠানোর ওপর ভিত্তি করে প্রায় ৩০ লাখ বিভিন্ন বয়সী নারী-পুরুষের ওপর গবেষণাটি চালান হয়। এই গবেষণার মূল লক্ষ্যই ছিল স্বামী-স্ত্রীর অন্তরঙ্গ সম্পর্ক আসলে কত দিন একই থাকে কিংবা তাঁরা আসলে কতটা কাছাকাছি থাকেন—এসব প্রশ্নের উত্তর জানা। আর এ গবেষণার চূড়ান্ত ফলাফলে যা পাওয়া গেছে তা হলো—অন্য কাউকে নয়, স্বামীকেই সবচেয়ে বেশি ফোন করে বিবাহিত নারীরা।\nএ গবেষণায় দেখা গেছে, যুগলবন্দি জীবন পুরুষের চেয়ে নারীর কাছে অনেক গুরুত্বপূর্ণ। তাই এই জীবনকে রোমান্টিক করতে নারীরাই বেশি উদ্যোগী। কিন্তু মজার ব্যাপার হলো, নারীরা যখন দাদি বা নানি হন, তখন স্বামীর প্রতি তাঁদের এই আগ্রহ অনেকটাই ফিকে হতে থাকে। এ সময় নাতি-নাতনিরাই তাঁদের কাছে বেশি গুরুত্ব পায়।\nস্বামী-স্ত্রীর পরস্পরকে ফোন করার মাত্রা থেকে গবেষকেরা প্রমাণ করেন যে পুরুষেরা তাঁদের বিবাহিত জীবনের প্রথম সাত বছর স্ত্রীদের বেশি ফোন করেন। এরপর থেকে তাঁদের মনোযোগ অন্যান্য বন্ধু-বান্ধবদের দিকে ধাবিত হয়। অন্যদিকে, ৩০-এর ঘরে পা দেওয়ার পর থেকে নারীরা স্বামীর চেয়ে কাছের বন্ধুটির প্রতি বেশি মনোযোগী হয়ে ওঠে। আর ৪৫-এর পর থেকে নাতি-পুতিরাই তাঁদের নতুন বন্ধু হয়ে ওঠে। তাই এ সময় বুড়ো স্বামীরা তাঁদের স্ত্রীর কাছ থেকে খুব কমই ফোন পেয়ে থাকেন।\nগবেষণায় আরও বলা হয়েছে, ৩০-এর পরে পুরুষেরা একই বয়সী নারী সঙ্গীর সঙ্গে বন্ধুর মতো ব্যবহার করেন। কিন্তু, সাত বছর যেতে না যেতেই তাঁদের আচরণে পরিবর্তন আসে। অন্যদিকে, নারীরা ২০ বছর বয়স থেকেই একই বয়সী পুরুষ সঙ্গীকে ভালো বন্ধু হিসেবে দেখতে পছন্দ করে। তবে, ১৫ বছর পর থেকে তাঁদের এই পছন্দের খাতাতেও পরিবর্তন আসতে থাকে।\nএ ব্যাপারে গবেষকেরা বলছেন, নারীদের সামাজিক জীবন আসলে একক ব্যক্তিকে কেন্দ্র করে ঘুরপাক খায়। তাই প্রথমে স্বামী, তারপর ছেলেমেয়ে এবং সবশেষে নাতি-পুতির সঙ্গী হয়ে পর্যায়ক্রমে তাঁরা তাঁদের আগ্রহের ক্ষেত্রগুলোতে পরিবর্তন আনেন।\nএ গবেষণার ফলাফল বিশ্লেষণের মাধ্যমে অধ্যাপক ডানবার প্রমাণ করতে চেয়েছেন, মানব-সমাজের পিতৃতান্ত্রিক রূপটি ক্রমেই মাতৃতন্ত্রের দিকে ধাবিত হচ্ছে। তিনি বলেন, পুরুষেরা সম্পর্কের ব্যাপারে খুব বেশি অমনোযোগী। তাঁরা উচ্চমাত্রায় রাজনৈতিক দৃষ্টিকোণ থেকে সবকিছু বিবেচনা করতে ভালোবাসে। কিন্তু দিন শেষে দেখা যায়, নারীরাই সমাজ কাঠামোকে নিয়ন্ত্রণ করছে।\nFiled under: মুক্তমত |\tLeaveacomment »\nবিলুপ্তির পথে আন্দামানের আদিবাসী\nভারতের আন্দামান দ্বীপপুঞ্জের আদিবাসীরা প্রায় বিলুপ্তির পথে। বাসস্থান সঙ্কট, মহামারীর প্রকোপ এবং জীবিকার সুযোগ না থাকায় আদিবাসী ৪শ’ জরোয়া গোষ্ঠী ওই দ্বীপপুঞ্জ থেকে বিলীন হয়ে যাচ্ছে।\nঅতি আধুনিক এই যুগেও তারা শিকারের জন্য তীর-ধনুক ব্যবহার করে থাকে।\nআগে আন্দামান দ্বীপের পর্যটকদের বিনোদনের জন্য জরোয়া নারী ও শিশুদের ব্যবহার করা হতো। যা মানুষের শিকারে অন্য মানুষ ব্যবহারের মতো গর্হিত। নীতিনির্ধারণে অবহেলা ও পর্যটকদের আনাগোনা বৃদ্ধি আদিবাসীদের বিপন্ন হওয়ার পেছনে বড় কারণ বলে মনে করছে সচেতন মহল।\nঅনেক সমাজকর্মী এই দ্বীপকে বহির্বিশ্ব থেকে একেবারে বিচ্ছিন্ন করে জরোয়াদের রক্ষা করা সম্ভব বলে মনে করেন। তবে ৬ লাখ মানুষের খাদ্য ও কর্মসংস্থানের বিষয়টি এই পদক্ষেপের বড় বাধা হয়ে দাঁড়িয়েছে। এখন সচেতনদের মনে একটি প্রশ্ন-আন্দামানকে বিচ্ছিন্ন করতে হবে না কি সুসংযোগ করতে হবে? আলজাজিরা।


– দেশের সর্বোচ্চ ব্যয়বহুল রূপপুর পারমাণবিক বিদ্যুৎ প্রকল্পে যুক্ত হচ্ছে রেলপথ\nদেশের সর্বোচ্চ ব্যয়বহুল রূপপুর পারমাণবিক বিদ্যুৎ প্রকল্পে যুক্ত হচ্ছে রেলপথ\nজুলা ১০, ২০১৮ সম্পাদনা- সোহেল রেজা জাতীয়, র্শীষ সংবাদ\nদেশের সর্বোচ্চ ব্যয়বহুল রূপপুর পারমাণবিক বিদ্যুৎ প্রকল্পে যুক্ত হচ্ছে রেলপথ। পাবনার ঈশ্বরদী থেকে রূপপুর বিদ্যুৎ প্রকল্প পর্যন্ত এ রেলপথ নির্মাণে ঠিকাদারি প্রতিষ্ঠানের সঙ্গে চুক্তি হয়েছে।\nরূপপুর পারমাণবিক বিদ্যুৎকেন্দ্র নির্মাণকাজের ভারী মালামাল নিরাপদে ও দ্রুত পরিবহনসহ ওই এলাকার যোগোযোগ ব্যবস্থার সার্বিক উন্নয়নে নতুন রেলপথ নির্মাণের উদ্যোগ নেওয়া হয়েছে বলে সংশ্লিষ্ট সূত্রে জানা গেছে।\nমঙ্গলবার রেলভবনে এক অনুষ্ঠানে বাংলাদেশ রেলওয়ের মহাব্যবস্থাপক (পশ্চিম) মো. মজিবর রহমান এবং ঠিকাদার কোম্পানির পক্ষে শুভাষ চন্দ্র হাওলাদার চুক্তিতে সই করেন।\nএ প্রকল্প বাস্তবায়নের জন্য অংশীদারিত্বের ভিত্তিতে (জয়েন্ট ভেঞ্চার) জিপিটি-এসইএল-সিসিসিএলকে ঠিকাদার হিসেবে নিয়োগ দেওয়া হয়েছে। ভারতের জিপিটি এবং বাংলাদেশের এসইএল ও সিসিসিএল ২৯৭ কোটি ৫৫ লাখ টাকায় ঈশ্বরদী বাইপাস টেক অব পয়েন্ট থেকে রূপপুর পারমাণবিক বিদ্যুৎকেন্দ্র পর্যন্ত ২৬ দশমিক ৫২ কিলোমিটার ডুয়েল গেজ রেলপথ নির্মাণ করবে।\nচুক্তি অনুযায়ী, জিপিটি-এসইএল-সিসিসিএল আগামী ১৮ মাসের মধ্যে এ কাজ শেষ করবে বলে রেলপথ মন্ত্রণালয়ের সচিব মো. মোফাজ্জেল হোসেন জানান।\nরেলমন্ত্রী মো. মুজিবুল হক অনুষ্ঠানে বলেন, রূপপুর পারমাণবিক বিদ্যুৎকেন্দ্র সরকারের একটি গুরুত্বপূর্ণ প্রকল্প। এ প্রকল্পের মালামাল ও যন্ত্রপাতি পৌঁছাতে এ রেললাইন নির্মাণ করা হচ্ছে। নির্মাণকারী প্রতিষ্ঠান খুব দ্রুত এ কাজ শেষ করবে বলে আশা করি।\nরেলমন্ত্রী আরো বলেন, বিজ্ঞান ও প্রযু্ক্তি মন্ত্রণালয়ের চাহিদার ভিত্তিতে রূপপুর পারমাণবিক বিদ্যুৎকেন্দ্রে রেল সংযোগের জন্য সিগন্যালসহ রেললাইন সংস্কার ও নির্মাণ প্রকল্পটি গ্রহণ করে বাংলাদেশ রেলওয়ে। প্রকল্পটি বাস্তবায়িত হলে রূপপুর পারমাণবিক বিদ্যুৎকেন্দ্রের জন্য সার্বিক ট্রান্সপোর্ট ব্যবস্থাপনা স্থাপিত হবে। এর মাধ্যমে ঈশ্বরদী বাইপাস টেক অব পয়েন্ট থেকে রূপপুর পারমাণবিক বিদ্যুৎকেন্দ্র পর্যন্ত ডুয়েল গেজ রেলপথ স্থাপিত হবে। সুতরাং খুব সহজেই চট্টগ্রাম ও খুলনা বন্দর থেকে মালামাল রূপপুর পারমাণবিক বিদ্যুৎকেন্দ্রে পরিবহন করা সম্ভব হবে।\nবিজ্ঞান ও প্রযুক্তি মন্ত্রণালয়ের অধীনে এ প্রকল্পের আওতায় যে ২৬ দশমিক ৫২ কিলোমিটার নতুন রেললাইন হবে, তার মধ্যে ২২ দশমিক ০২ কিলোমিটার হবে মূল লাইন, আর ৪ দশমিক ৫ কিলোমিটার হবে লুপ লাইন। এছাড়া, ১৩টি লেভেলক্রসিং গেইট, একটি ‘বি’ শ্রেণির স্টেশন ভবন, একটি প্ল্যাটফর্ম এবং সাতটি বক্স কালভার্ট নির্মাণ করা হবে।\nএই রেললাইন হলে চট্রগ্রাম ও খুলনা বন্দর থেকে সহজেই বিদ্যুৎকেন্দ্রে মালামাল পরিবহন করা সম্ভব হবে বলে অনুষ্ঠানে আশা প্রকাশ করেন রেলওয়ের মহাপরিচালক মো. আমজাদ হোসেন।\nচুক্তি স্বাক্ষর অনুষ্ঠানে রেলপথ মন্ত্রণালয়ের সচিব মোজাম্মেল হোসেন, রেলওয়ের মহাপরিচালক আমজাদ হোসেন, সিসিসিএলের প্রধান নির্বাহী কর্মকর্তা (সিইও) কাজী নাবিল আহমেদ প্রমুখ উপস্থিত ছিলেন।\nদুই স্বামীকে নিয়ে গোপনে সংসার সুন্দরী ফারজানার, অবশেষে ধরা! যুক্তরাষ্ট্রে দুর্ঘটনার কবলে কাজী মারুফ\n৫০ হাজার টাকা পর্যন্ত বিনামূল্যে চিকিৎসা পাবেন...


প্রকাশ: ২০২০-০১-১৭ ৬:২৫:৪৩ পিএম || আপডেট: ২০২০-০১-১৭ ৬:২৫:৪৩ পিএম\nদেশে ভোট হয় না বলে মানুষের, বিশেষ করে গরিবদের গুরুত্ব কমে গেছে বলে মনে করে বিপ্লবী ওয়ার্কার্স পার্টি।\nসংগঠনের সাধারণ সম্পাদক সাইফুল হক শুক্রবার সেগুনবাগিচায় দলের কেন্দ্রীয় কার্যালয়ে খেতমজুর ইউনিয়নের সভায় এ কথা বলেন।\nবামজোটের অন‌্যতম এ নেতা বলেন, ‘ভোটের অধিকার না থাকায় গ্রামের গরিবেরা আরো ক্ষমতাহীন ও নিঃস্ব হয়েছে, তাদের সামাজিক গুরুত্বও কমে গেছে। সরকারের কথিত উন্নয়নের রাজনীতি গরিবদেরকে আরো সম্পদহীন করছে, দেশে চরম দারিদ্র বেড়েই চলেছে। দুর্নীতি ও দলবাজির কারণে গ্রামাঞ্চলে সামাজিক সুরক্ষা কর্মসূচি ব্যর্থ হয়ে যাচ্ছে। সামাজিক নিরাপত্তা বেষ্টনীর বেশিরভাগ বরাদ্দ গ্রামের গরিবদের কাজে লাগছে না। প্রকল্পের চুরি-দুর্নীতি-দলীয়করণের কারণে সরকারি বরাদ্দ খেতমজুর, ভূমিহীনসহ গ্রামীণ শ্রমজীবীদের জীবনমান উন্নয়নে তেমন কোন ভূমিকা রাখতে পারছে না। ’\nতিনি এই পরিস্থিতি থেকে বেরিয়ে আসতে প্রকল্পে গণতদারকি ব্যবস্থা চালুর দাবি জানান। একই সঙ্গে তিনি গ্রামাঞ্চলে খেতমজুরদের জন্য কর্মসংস্থান নিশ্চয়তা স্কীম চালুরও আহ্বান জানান।\nসভায় বক্তব্য রাখেন সংগঠনের সাধারণ সম্পাদক আকবর খান, কেন্দ্রীয় নেত্রী বহ্নিশিখা জামালী, সজীব সরকার রতন, মোজাম্মেল হক, ডা. মনোয়ার হোসেন, হামিদুল ইসলাম, আলাউদ্দিন ফকির, এ্যাপোলো জামালী, আমির হামজা, মো. আতাহার, রফিকুল ইসলাম অভি প্রমুখ।\nসভায় গৃহীত এক প্রস্তাবে খেতমজুর ও গ্রামীণ শ্রমজীবীদের জন্য রেশনিং ব্যবস্থা চালুর দাবি জানানো হয়।\nসভায় গৃহীত অপর এক প্রস্তাবে খেতমজুর ও গ্রামীণ শ্রমজীবীদের বাঁচার দাবিতে আগামী ২৬ ফেব্রুযারি ‘দাবি দিবস’ পালনের সিদ্ধান্ত নেয়া হয়।\nসভার শুরুতে প্রয়াত কৃষক নেতা আবদুস সালামের মৃত্যুতে গভীর শোক প্রকাশ করে তার স্মৃতির প্রতি গভীর শ্রদ্ধা জানানো হয়।


ভুয়া অনলাইন শপিং সাইট চেনার উপায়\nব্যস্ত জীবনে ক্রমশ জনপ্রিয় হয়ে উঠছে অনলাইনে কেনাকাটা। কনজ্যুমার ক্রেডিট রিপোর্টিং এজেন্সি এক্সপেরিয়ানের নতুন একটি গবেষণায় বলা হয়েছে, অনলাইন শপিংয়ে প্রতারণার ঘটনাও ক্রমশ বেড়ে চলেছে- ২০১৬ সাল থেকে ২০১৭ সালে ৩০ শতাংশ বৃদ্ধি পেয়েছে। এ বিষয়ে রিডার্স ডাইজেস্টের তথ্যসূত্রে বিস্তারিত জানিয়েছে রাইজিংবিডি।\nবিদেশি আইপি অ্যাড্রেস\nঅযাচিত ডোমেইন নেম\nএক্সপেরিয়ানের পরামর্শ হচ্ছে, কোনো ওয়েবসাইটে প্রবেশের আগে ভালো করে ডোমেইন নেম খেয়াল করা জরুরি। আপনি যেটা খুঁজছিলেন এই নামটি কি সেটা কি না? নাকি এটা একটু অন্যরকম অথবা এতে অনেক বেশি রকম পার্থক্য রয়েছে?\nউদাহরণস্বরূপ বলা যায়, আপনি যদি পান্ডোরা জুয়েলারি থেকে শপিং করতে চান, গুগল সার্চের মাধ্যমে এমনটাও হয়ে যেতে পারে আপনি চলে গেলেন এমন একটি ওয়েবসাইটে যেটার নাম pandorapick.com। এই ওয়েবসাইটটি হয়তো পান্ডোরা এর মতো দেখতে ইমিটেশন গয়না বিক্রি করে। এজন্য খুব ভালো করে ডোমেইন নেম দেখে নিন, যাতে জালিয়াতির খপ্পরে পড়তে না হয়।\nইউআরএলে ‘https’ থেকে ‘s’ অনুপস্থিত কোনো ই-কমার্স সাইট থেকে কেনাকাটা করার আগে, নিশ্চিত হয়ে নিন ইআরএল শুরু হয়েছে ‘https’ দিয়ে, ‘http’ দিয়ে নয়। ‘s’ মানে হচ্ছে সিকিউর বা নিরাপদ। অর্থাৎ, আপনার ব্রাউজার থেকে এই ওয়েবসাইটে আপনি যে তথ্যগুলো দিবেন সেগুলো সরাসরি এই ওয়েবসাইটেই যাবে, এরমধ্যে অন্যকোনো থার্ড পার্টি নেই। তাই ‘http’ নয় বরং ‘https’ দিয়ে শুরু হওয়ার ইউআরএলের ই-কমার্স সাইট থেকে কেনাকাটা করুন।\nব্রাউজিংয়ের সময় সাইটটি আর্থিক তথ্য চেয়ে বসে কোনো শপিং সাইট ব্রাউজিংয়ের সময় যদি আপনি এমন কোনো ই-মেইল অথবা পপআপ মেসেজ পান যেখানে আপনার ব্যক্তিগত ও আর্থিক সম্পর্কিত তথ্য চাচ্ছে তাহলে এই ধরনের কোনো লিংকের রিপ্লাই দিবেন না। তাৎক্ষণিক সেই ওয়েবসাইটটি ত্যাগ করুন। বৈধ প্রতিষ্ঠান কখনোই এভাবে তথ্য জানতে চাইবে না।\nভোগান্তি হতে পারে, এমন শব্দ দেখে নিন\nকরোনাকালে ‘অনিচ্ছাকৃত’ গর্ভধারণ বেড়েছে\nবিশ্বের প্রথম মিলিয়নিয়ার হোয়াইট হ্যাট হ্যাকার সান্তিয়াগো লোপেজ


দায়িত্ব পালনে অবহেলা পেলে তার বিরুদ্ধে ব্যবস্থা ; ইসি আলমগীর দায়িত্ব পালনে অবহেলা পেলে তার বিরুদ্ধে ব্যবস্থা ; ইসি আলমগীর – দৈনিক একুশের আলো\nদায়িত্ব পালনে অবহেলা পেলে তার বিরুদ্ধে ব্যবস্থা ; ইসি আলমগীর\nসংবাদপত্র ডেস্ক ;নির্বাচন কমিশনার (ইসি) মো. আলমগীর বলেছেন, দায়িত্ব পালনে কারও অবহেলা পেলে তার বিরুদ্ধে ব্যবস্থা নেব। নির্বাচনের দিন ভোটারদের আসতে বাধা দিলে সেই ভোট বাতিল করে দেব। যারা বুদ্ধিমান ও সচেতন তারা এগুলো করবে না বলেই আমরা মনে করি।\nমঙ্গলবার (৩১ মে) দুপুরে আগারগাঁওয়ের নির্বাচন কমিশন ভবনে তিনি এসব কথা বলেন।\nএকইদিন বেলা ১১টায় সুষ্ঠু নির্বাচনের দাবিতে নোয়াখালীর হাতিয়ার দুই ইউনিয়নের একাধিক ইউপি চেয়ারম্যান ও মেম্বার প্রার্থীরা ইসি ভবনের সামনে অবস্থান নেয়।\nহুশিয়ারি উচ্চারণ করে মো. আলমগীর বলেন, পেশিশক্তি ব্যবহার করে কেউ যদি নির্বাচিত হবার স্বপ্নে দেখে, সেই স্বপ্ন বাস্তবায়ন হবে না। নির্বাচনী দায়িত্ব পালনের সময় প্রশাসনের কারও অবহেলা পাওয়া গেলে তার বিরুদ্ধে ব্যবস্থা নেওয়া হবে। পাশাপাশি কোনো প্রার্থীর বিরুদ্ধে যদি অন্য প্রার্থীকে বাধা দেওয়ার অভিযোগের প্রমাণ পাওয়া গেলে তার প্রার্থিতা বাতিল হবে। পেশিশক্তি ব্যবহার করে বিজয়ী হব, জনগণের সেবা করব এইটা যদি কেউ মনে করে থাকেন- তাহলে অত্যন্ত ভুল করছেন। কারণ এ স্বপ্ন বাস্তবায়ন হবে না।\nএর আগে, স্থানীয় সংসদ সদস্য (নোয়াখালী-৬) আয়েশা ফেরদাউসের স্বামী মোহাম্মদ আলীর লোকদের অত্যাচারে ভোটের প্রচার চালাতে পারছেন না। স্থানীয় প্রশাসনের কাছে অভিযোগ করেও তারা কোনো প্রতিকার পাননি- এসব কারণে কাফনের কাপড় পরে ও বিষ নিয়ে সুষ্ঠু ভোটের পরিবেশ দাবি করে ইসি সামনে অবস্থান নেন প্রার্থীসহ প্রতিনিধিরা। পরে দুপুর পৌনে ১২টার দিকে প্রার্থীদের ছত্রভঙ্গ করে শেরেবাংলা নগর থানা পুলিশ।\nবিষয়টি নিয়ে জানতে চাইলে ইসি আলমগীর বলেন, এটা আপনাদের (সাংবাদিকদের) কাছে প্রথম শুনলাম। আর আমরা কর্মকর্তা পাঠিয়েছিলাম তারাও বলল। আমরা তাদের বলেছি, উনাদের যদি কেউ থাকে তাহলে তাকে আমার কাছে নিয়ে আসেন।\nভোটে যদি কেউ বাধা দেয় তাহলে ইসির ভূমিকা কী হবে এমন প্রশ্নের জবাবে তিনি বলেন, বাধা দিয়ে কোনো লাভ হবে না। যেকোনো উৎস থেকে যদি তথ্য পাই যে প্রার্থীদের বাধা দেওয়া হয়েছে, ভোটারকে বাধা দেওয়া হয়েছে অথবা নমিনেশন পেপার সাবমিট করতে দেওয়া হয়নি- তাহলে প্রথমে আমরা যেটা করি শিডিউলটাকে আমরা স্থগিত করে দেই। যাতে অন্য কোনো প্রার্থী যদি থাকে তাহলে সে যেন পুনরায় আবার নমিনেশন দিতে পারে। যদি এমন হয় ওইখানে প্রার্থী নিরাপদ নয় তাহলে পার্শ্ববর্তী জেলা বা উপজেলায় তাদের নমিনেশন সাবমিট করার সুযোগ দেই।\nহাতিয়ার দুই ইউপি প্রার্থীদের দাবি করেছিলেন যে, সেখানকার প্রশাসনকে জানিয়ে কোনো লাভ হয়নি। সুষ্ঠু নির্বাচনের লক্ষ্যে ওই এলাকার ভারপ্রাপ্ত কর্মকর্তা (ওসি), উপজেলা নির্বাহী কর্মকর্তা ও সার্কেল এসপিকে প্রত্যাহারসহ সুষ্ঠু নির্বাচনী পরিবেশ নিশ্চিত করার দাবি জানিয়েছেন তারা।\nএ প্রসঙ্গে মো. আলমগীর বলেছেন, প্রত্যাহার তো সমাধান না। এখানে কার দায়িত্বহীনতা আছে সেটা দেখব। একটা জিনিস বুঝতে হবে প্রশাসনে যারা থাকে তাদের সময় খুবই অল্প। এটা যদি প্রশাসনের নাকের ডগায় হয় তাহলে এক জিনিস, আর যদি হয় দূরে তাহলে আরেক জিনিস। এমন একটা সময় ঘটনা হয়েছে যেখানে প্রশাসন দূরে ছিল। পরবর্তীতে দেখা গেল নমিনেশন পেপার সাবমিটের টাইম শেষ হয়ে গেছে। তখন তো আর প্রশাসনের করার কিছুই থাকছে না। সামনে কিছু ঘটলেও প্রশাসন সেখানে যদি নিশ্চুপ থাকে তাহলে বিভাগীয় ব্যবস্থা নেব।\nসাংবাদিকদের তিনি বলেন, ভোটে কেউ বাধা দিলে দেশের প্রচলিত আইনে মামলা হবে। আপনারা দেখবেন তার প্রশাসন তার বিরুদ্ধে মামলা নিয়েছে কি না। কেউ যদি পেশিশক্তি প্রয়োগ করে তাহলে ইসি তার ক্ষমতাবলে মামলা দেওয়ার জন্য নির্দেশ দেবে। প্রয়োজনে ভোট বাতিল বা অভিযুক্ত প্রার্থীর প্রার্থিতা বাতিল করবে।\nজামালপুরে ফুটবলের প্রতি ভালোবাসায় নিজ বাড়ি সাজালেন আর্জেন্টিনার পতাকার আদলে\nজুনেই খুলছে মালয়েশিয়ার শ্রমবাজার জট\nচকবাজার এলাকায় একটি প্লাস্টিক কারখানায় ভয়াবহ অগ্নিকাণ্ড